Specijalne jedinice Vojske Srbije – NOVA NAŠA REČ\n29 Avgusta, 2021 Nova Naša Reč Aktuelno, Leskovac 2\nPodela nadležnosti između državnih organa u ostvarivanju nacionalne bezbednosti na spoljnom i unutrašnjem planu, u savremenom dobu, pre je provizorna klasifikacija koja omogućava da se na metodološki i didaktički prihvatljiv način razume funkcionisanje sistema bezbednosti, nego kamen temeljac stereotipnog shvatanja bezbednosti države i njenih građana.\nDa postoje mnoge dodirne tačke između nadležnosti vojnih i policijskih jedinica, validan primer su jedinice Vojske Srbije sa specijalnom namenom, koje, kako će se videti, imaju dosta toga zajedničkog sa svojim policijskim pandanima.\n72. brigada za specijalne operacije Vojske Srbije\n72. brigada za specijalne operacije je taktička jedinica, namenjena i osposobljena za izvođenje specijalnih operacija, diverzantskih, protivdiverzantskih, protivpobunjeničkih i protivterorističkih dejstava, izviđanje i prikupljanje obaveštajnih podataka, prvenstveno u neprijateljevom rasporedu na taktičkoj i operativnoj dubini, u svim borbenim uslovima.\nU stukturi ove jedinice, najvažniji delovi su komanda, Komandni bataljon, Bataljon za specijalne operacije „Grifoni“, Bataljon za specijalne operacije „Sokolovi“, Logistička četa i Vod vojne policije.\n72. brigada za specijalne operacije realizuje sledeće zadatke:\nIzviđanje u operativnoj i taktičkoj dubini;\nIzvođenje diverzija na neprijateljskim vojnim objektima;\nUčešće u obaveštajnim operacijama;\nRešavanje talačkih situacija;\nUništenje terorističkih grupa;\nGušenje oružane pobune;\nKarakterizacija same jedinice, kao i taksativno navođenje liste zadataka koje treba da obavi u svom radu, navodi nas na zaključak da postoji dosta dodirnih tačaka u odnosu na ono što smo mogli da vidimo kod, primera radi, Specijalne antiterorističke jedinice i u nešto manjoj meri, Žandarmerije. Jasno je da 72. brigada za specijalne operacije kao svoju važnu društvenu ulogu navodi rešavanje talačkih situacija, uništavanje terorističkih grupa, gušenje oružane pobune, te akcije spasavanja ostavljenih pojedinaca ili grupa u pozadini neprijatelja.\nIpak, ono što predstavlja suštinsku razliku u odnosu na posebne i specijalne jedinice policije, koje su, mahom defanzivnog karaktera, izraziti ofanzivni potencijal 72. brigade za specijalne operacije. Da je tako, možemo se uveriti uvidom u zvaničnu elaboraciju rada ove jedinice, te analizom zadataka koje treba da obavi u tom istom radu – izviđanje u operativnoj i taktičkoj dubini, izvođenje diverzija na neprijateljskim vojnim objektima, te učestvovanje u obaveštajnim operacijama. Sve to nas navodi na zaključak da se radi o jedinici formiranoj da dela, pre svega, na tlu neprijatelja, a tek onda da realizuje svoje defanzivne zadatke na teritoriji matične zemlje.\nDa bi svoju misiju realizovala na predviđen način, unutar 72. brigade za specijalne operacije se realizuje intenzivna obuka koju čine selektivna obuka, osnovna i napredna obuka specijalnih jedinica.\nSelektivna obuka traje 10 nedelja i realizuje se kroz fazu eliminacije i fazu kvalifikacije. Kandidati koji uspešno savladaju program selektivne obuke, primaju se i raspoređuju na formacijska mesta u jedinicama 72. brigade za specijalne operacije i upućuju na osnovnu i naprednu specijalističku obuku.\nOsnovna specijalistička obuka traje šest meseci i sastoji se od: fizičke obuke, vatrene obuke, osnovne obuke snajperista, taktičke obuke, taktičke obuke specijalnih jedinica, topografije i orijentacije na zemljištu, obuke na sredstvima i sistemima za vatrenu podršku, obuke na telekomunikacionim sredstvima, kao i izvođenja taktičkih vežbi.\nNapredna obuka specijalnih jedinica traje šest meseci i obuhvata usavršavanja putem kursiranja u jedinicama 72. brigade za specijalne operacije i centrima za obuku Vojske Srbije. Napredna obuka se načelno realizuje kroz sledeće oblike obučavanja: u upotrebi vatrenog i hladnog oružja, u veranju u letnjim i zimskim uslovima, u preživljavanju u prirodi, u savladavanju vodenih prepreka, u skijanju, izradi eksplozivnih materijala i tome slično.\nUsavršavanja pripadnika jedinice se realizuje i pohađanjem različitih kurseva u zemlji i inostranstvu. Cilj ovako definisanog plana i programa obuke budućih pripadnika 72. brigade za specijalne operacije jeste njihovo osposobljavanje za delovanje u svim uslovima, u cilju realizacije projektovanih zadataka koji su stavljeni pred samu brigadu.\n72. brigada za specijalne operacije (Izvor: Ministarstvo odbrane Republike Srbije)\nOdred vojne policije za specijalne namene “Kobre”\nKratak osvrt na istorijat “Kobri” nas vodi do 14. aprila 1978. godine, kada je formirano Odeljenje vojne policije za protivterorističku borbu u okviru 282. bataljona vojne policije Jugoslovenske narodne armije.\nOvo odeljenje, praktično, predstavlja preteču današnjih „Kobri“, i u svom sastavu je imalo jednog oficira i dvanaest podoficira. Odeljenje prelazi u nadležnost novoformiranog Korpusa specijalnih jedinica 1992. godine, a potom 2000. godine postaje protivteroristički odred neposredno potčinjen načelniku Generalštaba Vojske Jugoslavije. U skladu sa reformama sprovedenim u Vojsci Srbije, krajem 2006. godine formirana je jedinica bataljonskog nivoa pod nazivom Bataljon vojne policije za obezbeđenje „Kobre“, koji se tada nalazi u sastavu Garde. Jedinica 2008. godine menja naziv u Bataljon vojne policije specijalne namene „Kobre“ i prelazi u sastav Uprave vojne policije Generalštaba Vojske Srbije. Od kraja 2020. godine jedinica je neposredno potčinjena načelniku Generalštaba Vojske Srbije, a u januaru 2021. godine je preimenovana u Odred vojne policije specijalne namene „Kobre“. Sem „Kobri“, koje su iz nivoa bataljona „evoluirale“ u odred, slična promena, u približno istom vremenskom periodu, zadesila je i 72. brigadu za specijalne operacije, kao i, kako će se videti, 63. padobransku brigadu. Uzimajući u obzir značaj ovih specijalnih jedinica naše vojske i sistema bezbednosti u celini, ne smatram taj čin lošim potezom.\nKada neposredno govorimo o nameni “Kobri”, ona se ogleda, pre svega, u bezbednosnoj zaštiti određenih lica i objekata od posebne važnosti. U praksi, to znači obezbeđivanje najviših državnih funkcionera, pri čemu dolazi do preplitanja nadležnosti sa drugim instancama sistema bezbednosti, a naročito, sa posebnom policijskom formacijom – Jedinicom za obezbeđenje određenih ličnosti i objekata.\nU okviru realizacije svoje misije, Odred vojne policije „Kobre“ realizuje sledeće težišne zadatke:\nObezbeđenje najviših stranih vojnih delegacija u zvaničnim posetama Republici Srbiji.\nDakle, primarni aspekt i smisao postojanja i funkcionisanja ove jedinice se ogleda u bezbednosnoj zaštiti, kako državnih funkcionera, tako i stranih vojnih delegacija. Od sekundarnog značaja je protivteroristički element njenog rada, što ne znači da je on beznačajan, ali je ipak u senci primarne misije.\nOdred vojne policije specijalne namene„Kobre“ je jedinica profesionalnog sastava koja se popunjava isključivo izabranim pripadnicima Vojske Srbije. Procedura prijema u jedinicu prilagođena je zahtevima koji se postavljaju pred pripadnike jedinice i zadacima koje izvršavaju. Selekcija kandidata vrši se u nekoliko nivoa. Za prijem u jedinicu propisani su opšti i posebni uslovi, koji obuhvataju starosnu granicu, besprekoran dosije i visoke službene ocene, zdravstveno-psihološku selekciju prema posebnim kriterijumima i visokim standardima i bezbednosnu proveru. Nakon selektivne obuke, koja traje 3 nedelje, sa povišenim fizičkim i psihološkim zahtevima, kandidati se primaju u jedinicu na osnovu procene tima stručnjaka.\nSamim načinom konkurisanja, trijaže kandidata i prijema u jedinicu, “Kobre” zadržavaju renome elitne jedinice, te kao takve, mogu biti uzor policijskim jedinicama koje su odstupile od načela profesionalizma time što su počele sa raspisivanjem javnih konkursa.\nKobre (Izvor: Ministarstvo odbrane Republike Srbije)\nŠezdeset treća padobranska brigada je taktička jedinica Vojne Srbije čiji je osnovni zadatak prikupljanje obaveštajnih podataka i izvođenje operacija specijalnih snaga u operativnoj i strategijskoj dubini neprijatelja, primenom takozvanog vertikalnog manevra.\n63. padobranska brigada realizuje sledeće zadatke:\nIzviđačka dejstva u operativnoj i strategijskoj dubini neprijatelja;\nDiverzantska i protivdiverzantska dejstava;\nBorbeno traganje i spasavanje;\nIntervencije i zauzimanje i uništenje važnih rejona i objekata u pozadini neprijatelja;\nDezorganizovanje sistema komandovanja neprijatelja;\nObeležavanje ciljeva za dejstvo avijacije i artiljerije u pozadini neprijatelja;\nPodrška desantiranju jedinica na ugroženom delu fronta i snabdevanje jedinica iz vazduha.\nOsim navedenog, jedinica razvija i sposobnosti za učešće u multinacionalnim operacijama i obezbeđenje raspoloživosti snaga za pružanje podrške civilnim vlastima u protivterorističkim i protivpobunjeničkim operacijama. U 63. padobranskoj brigadi se realizuja fizička, vatrena, taktička obuka, zatim taktička obuka specijalnih dejstava, topografija i obuka u posebnim uslovima, kao što je obuka u samostalnoj ishrani u prirodi, obuka u letnjoj i zimskoj alpinistici, obuka u skijanju i slično.\nDiverzantski aspekt rada 63. padobranske brigade je nešto po čemu je slična sa 72. brigadom za specijalne operacije, međutim, specifičnost delovanja ove jedinice je upravo u tome što se radi o elitnoj jedinici padobranaca.\nZbog same te činjenice, ne treba da čudi što se padobranskoj obuci poklanja naročita pažnja.\nObuka se obavlja kroz osnovni i viši nivo, kao i kroz kurs instruktora padobranstva.\nŠezdeset treća padobranska brigada, od svojih početaka, koji se vežu za Prvi padobranski bataljon, koji je osnovan je uz pomoć savezničkih snaga 14. oktobra 1944. godine u vojnoj bazi u Italiji, ima važno mesto u sistemu bezbednosti naše zemlje.\nTokom prethodnih decenija, ona je doživljavala modifikacije, uslovljene promenom bezbednosne politike države, poimanja odbrane, organizacionog i formacijskog modela rada (od 2006. do 2019. je bila “bataljon”), ali se nije promenio njen značaj kao elitne specijalne jedinice koja treba da dela tamo gde druge ne mogu.\nZavršetak prethodne rečenice je možda i najbolja sublimacija onoga što specijalne jedinice Vojske Srbije predstavljaju za sistem bezbednosti Srbi u celini.\nMeđutim, pre no što se dođe do tačke kada treba reaktivnim metodama suzbiti ili u što većoj meri, neutralisati, pretnju, neophodno je najpre identifikovati, analizirati i protumačiti sve one činioce koji mogu na nju ukazati.\nUpravo je to posao obaveštajnih i bezbednosnih službi.\nNovi broj, nove teme!\nU Leskovcu će se snimati film o Mihailu Obrenoviću\n29 Avgusta, 2021 at 1:23 pm\nOni trebaju da brane zemlju ne samo od stranaca nego i od domaćih okupatora\n15 Januara, 2022 at 11:53 pm\nMISLIŠ DA TI DA JA NISAM SPECIJALAC


Evropska inicijativa za stabilnost: Migracija, porodica i budućnost Kosova\nAko Evropa ozbiljno želi da ostvari trajno političko rešenje za Kosovo, moraće da nađe način da kosovskim Albancima iz seoskih sredina omogući da dobiju privremeni posao u inostranstvu.\nOvo je glavni zaključak istraživanja o migraciji, porodičnoj strukturi i budućnosti Kosova koji je izradila istraživačka grupa „Evropska inicijativa za stabilnost“ ESI sa sedištem u Berlinu i Istanbulu.\nUkoliko Zapad ne omogući kosovskim Albancima da rade u inostranstvu, „na Kosovo će morati da se šalje sve više i više policajaca da se bore sa novom generacijom ljutitih mladih ljudi bez ikakve nade“, navodi se u studiji čiju su izradu pomogli švajcarsko i irsko ministarstvo inostranih poslova.\nU studiji čija je autorka Janet Reineck, američki antropolog koja godinama istražuje na Balkanu, navodi se da je „jednostavno nedosledno da se ulažu milioni evra u stabilizaciju Kosova i da se istovremeno naglo zatvore vrata za bilo kakvu dalju migraciju“.\n„To je još nedoslednije ako se zna da se to dešava malom društvu kakvo je kosovsko (sa manje od dva miliona stanovnika!), u trenutku kada milioni Rumuna, Bugara, Litvanaca ili Poljaka nalaze posao u različitim delovima Evropske unije“, navodi se u isrtraživanju.\nUkazuje se i da je bila pogrešna „udobna pretpostavka da će (albanska) dijaspora sa svojom čuvenom velikodušnošću nastaviti ne samo da pokriva ogroman jaz u kosovskom platnom bilansu, već da će obezbediti i neformalnu mrežu socijalnog zbrinjavanja za siromašna domaćinstva, nadoknađujući tako nedostatak državne skrbi.“.\nU istraživanju ovog berlinskog instituta se ističe da su doznake albanskih gastarbajtera iz inostranstva odmah posle rata 1999.godine doduše bile ogromne, posebno kada je bio neophodan novac za popravku porušenih kuća. No, doznake su drastično opale, posebno s obzirom na činjenicu da se na Kosovo iz Nemačke vratilo preko 100.000 Albanaca.\nStudija, kako sami istraživači kažu, ima neugodne poruke i za tvorce politike na Kosovu. Jer, migracija i doznake iz inostranstva bile su dovoljne kao pojas za spasavanje, ali nisu mogle da obezbede razvoj. Zapravo su bile samo nadoknada za nedostatak bilo kakve razvojne politike.\n„Time su migracija i doznake iz inostranstva pomogle da se sačuva jedna od nastarijih i najkonzervativnijih ustanova u Evropi: tradicionalno, partijarhalno domaćinstvo“, kaže se u istraživanju. Detaljno su prikazana dva tipična kosovska sela – Cerce prema granici sa Srbijom u kojima porodice u proseku imaju 6,5 članova, i Ljubište, na granici sa Makedonijom, gde porodice imaju prosečno 9,5 članova.\n„Proširena, velika porodična zajednica preživela je u kosovskim selima pedeset godina socijalizma. Pomogla je kosovskim Albancima da se suoče sa slabim ili prema njima neprijateljski nastrojenim državnim ustanovama. Istovremeno je otežala razvoj na selu i uticala na ozbiljni izostanak ulaganja u obrazovanje i upadljiv izostanak promena i razvoj preduzetništva», navodi se u studiji.\nIstovremeno se ističe i da žene na Kosovu ima najmanju stopu zaposlenosti u Evropi kao i jednu od najnižih stopa obrazovanosti i zaključuje da to što je kosovsko selo bilo prepušteno tome da živi od doznaka pečalbara uslovilo da seoske sredine ostanu zaostale.\n«Država na Kosovu ne može sebi da dozvoli da ne bude prisutna u seoskim sredinama. Neophodno je da ustanovi politiku, ustanove i sredstva kako bi izašla na kraj sa rastućom društvenom krizom na selu. U suprotnom, razvoj kosovske države neće uspeti. Ukoliko država nije u stanju da blagovremeno reaguje, možda će na kraju biti suočena s time da razvoj događaja u sve većoj meri određuju ljutiti mladi muškarci», upozorava se u studiji ESI-ja.


Narodni muzej Zrenjanin u izboru za nagradu "Muzej godine"\nNarodni muzej Zrenjanin u izboru je za nagradu „Muzej godine“ koju dodeljuje Nacionalni komitet Međunarodnog saveta muzeja – ICOM Srbija za „Muzej godine“. Muzej u Zrenjaninu može da se pohvali uspešnom 2021. godinom u kojoj su realizovani brojni kvalitetni programi. Sve vrste projekata i izložbi biće uzeti u obzir pri odlučivanju o nagradi.\n– Pored radionica, promocija knjiga, koncerata, kustoskih vođenja i ostalih aktivnosti Narodni muzej Zrenjanin u 2021. godini realizovao je i 24 izložbe od kojih su najzapaženije bile postavka fotografija Brajana Rašića „Pod sjajem zvezda“ i izložba o olimpizmu „Put pravih vrednosti“. Pred kraj godine je završena autorska izložba „Fabrike nameštaja u Zrenjaninu: između industrije i primenjene umetnosti“ a sam završetak 2021. obeležila su još dva autorska projekta – izložbe „Merak mi je…“ i „Pobednici – zrenjaninski paraolimpijci“. Uz manifestacije Muzeji za 10 i Evropska noć muzeja, ove godine po bogatom programu izdvojila se i Nedelja kulture u kojoj su učestvovale sve institucije kulture u gradu. Iako se posledice pandemije i dalje primećuju broj posetilaca polako počinje da raste, a programi Muzeja su brojniji i raznovrsniji. Stručnjaci Muzeja objavljivali su stručne radove u stručnim publikacijama – Radu Muzeja Vojvodine i Glasniku muzeja Banata. Narodni muzej Zrenjanin tokom leta 2021. predstavio se u Etnografskom muzeju u Beogradu izložbom “Zoomorfni ornament u tradicionalnoj kulturi Banata”, navode u Narodnom muzeju deo programa koji su realizovali, naveli su u Narodnom muzeju Zrenjanin.\nPored Narodnog muzeja Zrenjanin, u izboru za titulu „Muzej godine“ učestvuje još osam ustanova: Zavičajni muzej Knjaževac, Muzej savremene umetnosti Beograd, Galerija Matice srpske, Muzej nauke i tehnike, Narodni muzej Kruševac, Spomen-zbirka Pavla Beljanskog, Centar Za Kulturu Grocka i Etnografski muzej u Beogradu.\nNakon odluke, nagrada za Muzej godine biće dodeljena 18. maja na Međunarodni dan muzeja.\nTagovi muzej godinenarodni muzej zrenjanin\nKako su deca izgledala tokom Vrbice 1957. godine u Zrenjaninu


srbijasport.net - FK Mladi radnik - Novo Laniste - Vesti\n03.07.2014 12:30 Jerom Drax 1520\nJuče na stadioni u Rekovcu i Ćupriji bili su mesta odigravanja baraža za popunu Pomoravske Okružne lige. U Rekovcu su se sastali član Okružne lige Mladost iz Dublja i vice-prvak MFL grupa Sever, Mladi radnik iz Novog Laništa. Boljom i sigurnijom igrom, Novolaništanci puleni trenera Bobana Milojevića pobedili su 3:1. Meč je obeležio dvostruki strelac Dejan Mićić vodja navale...\n05.12.2012 18:02 Jerom Drax 2251\nUtakmica 15. kola MFL lige Jagodina-Rekovac-Svilajnac-Paraćin, izmedju domaće Sloge iz Donjeg Vidova i Mladog radnika iz Novog Laništa, koja je prekinuta u 70 minutu kod rezultata 0: 0, zbog žestokih protesta gostiju posle dosudjenog jedanaesterca, dobila je epilog za zelenim stolom. Utakmica se registruje par forfe 3: 0 u korist Fk Sloge, a Fk Mladi radnik se kažnjava sa oduzimanjem...\n25.11.2012 16:24 Jerom Drax 2069\nSraman kraj jesenje polu-sezone Medjuopstinske lige Jagodina-Rekovac-Svilajnac-Paracin. Susret 15. kola, izmedju domaće Sloge iz Donjeg Viodova i Mladog radnika iz Novog Laništa, trebao je da bude rutinski meč za favorizovanog domaćina, inače glavnog kandidata za ulazak u Okružnu ligu FS PO. Medjutim, utakmica je bila na jako visokom i ravnopravnom nivou, jer je gost došao...


Adobe Photoshop Touch aplikacija dostupna na iPhone i Android telefonima — Online Tržište\nObjavio(la) Slavnic Predrag u kategoriji Generalno, Pametni telefoni na dan 28. Februara 2013. / ostavite komentar\nAdobe je objavio verzije svog Photoshop Touch za mobilne telefone koje možete preuzeti sa Apple App Store i Google Play Store po ceni od 4,99 dolara. Ova robusna aplikacija za obradu fotografija korisnicima iPhone i Android telefona donosi gotovo identičan set karakteristika kao i vrlo popularna tablet aplikacije, iako je ukupna iskustvo specijalno dizajnirano za manje ekrane.\nPhotoshop Touch već duže vreme je dostupan vlasnicima tablet-a, a ovo sada je prvi put da je dostupan i na pametnim telefonima. Poput tablet aplikacije i aplikacija za pametne telefone podrazumjeva osnovne Photoshop funkcije kao što su slojevi, prilagođavanja, filteri i napredni alati za selektovanje.\nOd tablet verzije su preuzete i specifične karakteristike kao što su Scribble Selection sa kojim se omogućava visoka preciznost izbora koristeći samo prst, kao i Camera Fill koji vam omogućava da prilagodite feed svoje kamera sa različitim slojevima (layers). Tu su takođe i Color Drops i Acrylic Paint kao i potpuno novi filter pod nazivom Ripple.\nOsim toga, aplikacija za mobilne telefone podržava Adobe Creative Cloud koji im pruža 2 GB besplatnog prostora za skladištenje. Ovaj besplatni prostor za skladištenje u Cloudu korisnicima će omogućiti da kreiraju projekat na svom telefonu a potom da nastave da rade na njim na svom tabletu i na kraju projekt završe na Photoshop CS6.\nŠto se tiče iPhone korisnika, za instaliranje Adobe Photoshop Touch minimalni zahtevi su iPhone 4S i iOS 6.0. Takođe, treba reći i da je peta generacija iPod touch takođe podržana.\nIsto tako, vlasnici Android telefona moraju imati verziju 4.0 Ice Cream Sandwich ili noviji da bi na svojim uređajima mogli pokrenuti Adobe Photoshop Touch.\nTagovi: adobe, mobilna aplikacija, Photoshop Touch


Novi Pazar: Oštećeni u požaru zgrade u naselju Rasadnik i dalje bez svojih domova – SNEWS\nBy SNews 5. Maja 2020. 1310\nPožar koji je 23. februara prošle godine izbio u jednoj stambenoj zgradi u novopazarskom naselju Rasadnik, u Sutjeskoj ulici, ostavio je bez krova nad glavom sedam porodica.\nVatrena stihija je tada uništila i onesposobila za stanovanje sedam stanova u zgradi. Gradaka uprava Novog Pazara plaća kirije za ove porodice, ali je i dalje neizvjesno kada će početi obnovom stanova.\nNeki od članova porodica koje su ostale bez doma neposredno su se obratili redakciji SNews-a sa molbom da javnosti predočimo njihovu situciju.\nKako ističu NVO “Put Sredine” im je skupio 7.000 eura i gradska uprava im placa kiriju ali već godinu i dva mjeseca čekaju da se počne sa obnovom njihovih stanova.\nTagovi: lokalna smouprava naselje Rasadnik Novi Pazar oštećeni u požaru požar


Intenzivirani radovi na sanaciji klizišta u Priječanima | Glas Banja Luke - Nezavisni online magazin\nBANJA LUKA, 25. decembra – Zahvaljujući povoljnim vremenskim prilikama, intenzivirani su radovi na sanaciji velikog klizišta uz Vrbas u Priječanima, u okviru nastavka izgradnje moderne saobraćajnice u pravcu centra ovog naselja, vrijedne više od 1,2 miliona KM.\nPrema informacijama sa gradilišta, trenutno se radi na sanaciji velikog klizišta u dužini od oko 200 metara koje ugrožava ovaj putni pravac. Prije ulaska u nastavak gradnje saobraćajnice prema Priječanima, potrebno je sanirati ovo klizište kako u budućnosti ne bi došlo do ugrožavanja puta.\n-Tokom dosadašnjih radova na sanaciji klizišta, izgrađena je „temeljna nožica“ od kamenog materijala i počela gradnja konstrukcije koja će predstavljati podlogu za izradu saobraćajnice – ističu u Odjeljenju za saobraćaj i puteve, te dodaju da je tokom izvođenja radova omogućeno nesmetano odvijanje saobraćaja na ovoj dionici.\nOvom investicijom nastavljaju se radovi na ovom putnom pravcu nakon što je prošle godine izgrađen jedan kilometar ovog puta na potezu od bolnice u Trapistima do „Lovačkog bara“.\nPrethodni članakStvari koje smo otkrili o mozgu u 2019. godini\nNaredni članakBOSANČIĆ: Demosu pristupa dio istaknutih članova DNS-a


Može li BiH odlučivati o “Otvorenom Balkanu” bez cjelovitih analiza interesa? - Istinomjer\nMože li BiH odlučivati o “Otvorenom Balkanu” bez cjelovitih analiza interesa?\nNa samitu “Otvoreni Balkan“, koji je 8.6.2022. godine održan u Ohridu, u svojstvu gosta učestvovao je i predsjedavajući Vijeća ministara Bosne i Hercegovine Zoran Tegeltija. Obraćajući se prisutnima, Tegeltija je rekao da nema odgovora zašto u BiH nema konsenzusa za ovaj projekt te da, u vezi s tim, “jednostavno postoji šutnja“.\n”Ako imate pisanu inicijativu i ona stoji u fiokama onih koji bi trebalo da odluče”, ustvrdio je tom prilikom Tegeltija te dodao:\nPo meni, razlozi su predrasude iz prošlosti o tome ko je predlagač ove inicijative i ko će da iz toga profitira, da li je ovo zamjena za Zapadni Balkan ili EU. Dio je i političkih uticaja pojedinih grupacija koje smatraju da bi to bio neuspjeh ako bi se ovakve inicijative prihvatile. Uvijek u BiH ima i uticaja sa strane, pojedinaca i ambasada, koji smatraju da BiH ne treba da bude u Otvorenom Balkanu.\nZoran Tegeltija, 8.6.2022.\nNaglasivši da se pozivu da učestvuje na samitu u Ohridu odazvao jer je uvjeren da ideju “Otvorenog Balkana“ podržava cijela poslovna zajednica u BiH”, Tegeltija je ustvrdio:\nOvdje sam jer znam da najveći broj građana u BiH podržava ovaj projekt, kao i zbog činjenice da predstavnici BiH učestvuju u svim pregovorima na tehničkim nivoima koji se vode u okviru ‘Otvorenog Balkana’ i da smo spremni potpisati sve sporazume onog trenutka kada se o tome donese politička odluka.\nVijeće ministara BiH, 8.6.2022.\nOcijenivši, kako se još navodi, da “Otvoreni Balkan“ može pokrenuti cjelokupni ekonomski potencijal regiona i da će Bosna i Hercegovina, prije ili kasnije, postati članica ove inicijative, predsjedavajući Vijeća ministara BiH rekao je da privredne komore u BiH neprestano sarađuju s privrednim komorama u regionu, da poslovna zajednica BiH sarađuje s privrednicima iz zemalja regiona, a turistički radnici zajedno koncipiraju turističke ponude, dodavši da “njih nikada neće zaustaviti politička neslaganja i nespremnost da ovaj proces bude završen“.\nNekoliko dana nakon samita u Ohridu, u intervjuu za beogradsku Politiku, Tegeltija je još jednom potvrdio svoju punu podršku projektu “Otvoreni Balkan” te izrazio nadu da će se to u veoma kratkom roku desiti.\nTom prilikom, na konstataciju novinara da je član Predsjedništva BiH Milorad Dodik nedavno na dnevni red sjednice Predsjedništva BiH stavio ovo pitanje, ali nije došlo do realizacije, Tegeltija je izjavio:\nPre više od godinu dana, pripremajući se za samit u Sofiji, dobio sam informaciju da je Predsedništvo BiH faktički prihvatilo inicijativu “Otvoreni Balkan”, da bih, zatim, bio informisan da je inicijativa formalno odbijena. Još od tada pokušavam da objasnim članovima Predsedništva BiH koliko je važno za naše građane da se pridružimo ovoj inicijativi. Zbog toga sam pre samita u Ohridu ponovo pisao članovima Predsjedništva BiH i molio ih da na dnevni red stave ovu tačku i odobre BiH pristupanje „Otvorenom Balkanu”. Nažalost, ovo pitanje još nije razmatrano.\nZoran Tegeltija, 13.6.2022.\nPotvrdivši da je Dodik zatražio da se ta tačka uvrsti u dnevni red sjednice Predsjedništva, ali da, kako je rekao, druga dva člana Predsjedništva BiH, g. Komšić i g. Džaferović, nisu uopšte željela da razgovaraju o inicijativi “iako nemaju nikakvih argumenata zbog čega inicijativa nije dobra za BiH i zašto neće da je prihvate, zašto ne žele uopšte da je razmatraju”.\nJa ću još jednom pokušati da članovima Predsjedništva BiH iznesem razloge zbog kojih BiH treba da bude deo “Otvorenog Balkana”. Nadam se da ću naići na razumijevanje jer poruke da treba da budemo deo „Otvorenog Balkana” koje dolaze iz poslovne zajednice mnogo su glasnije i jasnije od nemuštih izgovora političara koji su suprotnog stava.\nU oktobru 2019. godine predsjednik Republike Srbije Aleksandar Vučić, bivši premijer Sjeverne Makedonije Zoran Zaev i premijer Albanije Edi Rama potpisali su u Novom Sadu Deklaraciju o namjerama o uspostavljanju “malog Schengena” između ove tri zemlje. Tom je prilikom rečeno da bi ova deklaracija trebalo da pomogne da čitav region Zapadnog Balkana počne funkcionisati na četiri ključne slobode Evropske unije – slobodi kretanja kapitala, robe, usluga i ljudi.\nU kontekstu dosadašnjih stavova Predsjedništva BiH o inicijativi “Otvoreni Balkan”, odnosno ranije “mali Schengen”, treba podsjetiti da ovaj organ izvršne vlasti u BiH do danas nije donio odluku da se naša zemlja pridruži ovom projektu. S druge strane, Predsjedništvo BiH je svojevremeno upravo od Vijeća ministara BiH zatražilo da da svoj doprinos u smislu stvaranja uslova da Predsjedništvo ima na raspolaganju sve potrebne elemente kako bi donijelo odluku o tome da li BiH treba ili ne biti dijelom “Otvorenog Balkana”.\nU tom smislu, podsjećamo da je Predsjedništvo BiH, na 16. redovnoj sjednici održanoj 17.9. 2020. godine, usvojilo zaključak kojim “pozdravlja inicijativu Republike Albanije, Republike Sjeverne Makedonije i Republike Srbije da pokrenu proces bolje međusobne saradnje kroz ‘mali Schengen’”.\nTom prilikom je u tački 2. usvojenog zaključka upućen nalog Vijeću ministara BiH da, “koristeći EU RIA (Regulatory lmpact Assessment), napravi cjelovitu analizu interesa i koristi koje bi BiH imala u slučaju da Bosni i Hercegovini bude, putem zvaničnog dokumenta, ponuđeno pristupanje inicijativi ‘mali Schengen'” te da spomenutu analizu dostavi Predsjedništvu u roku od 30 dana.\nMjesec kasnije, na sjednici održanoj 22.10.2020. godine, Ministarstvo vanjske trgovine i ekonomskih odnosa i Ministarstvo vanjskih poslova, u saradnji s Uredom predsjedavajućeg Vijeća ministara BiH, obavezali su se da pripreme zatraženu analizu interesa i koristi koje bi BiH imala u slučaju da putem službenog poziva bude pozvana u “mali Schengen“.\nIz dopisa Predsjedništva Vijeću ministara BiH 22.6.2021. godine jasno je da Vijeće ministara nije pripremilo navedenu analizu u naznačenom roku:\nIako Tegeltija u svojim nastupima odgovornost prebacuje na Predsjedništvo BiH, zadatak koji je u vezi s inicijativom “Otvoreni Balkan” upravo Predsjedništvo BiH postavilo pred Vijeće ministara ovaj organ izvršne vlasti, na čijem je čelu Tegeltija, ni do danas nije ispunio.\nPredsjedništvo BiH, u čijoj je nadležnosti vanjska politika Bosne i Hercegovine, formalno i pravno i bez navedene analize Vijeća ministara može donijeti eventualnu odluku o pristupanju inicijativi, ali je u tom smislu potpuno legitimno pitanje da li bi takvu odluku, sa stanovišta interesa BiH, bilo moguće donijeti bez prethodnih kvalitetnih analiza i temeljitog sagledavanja svih njenih aspekata.\nU svakom slučaju, za očekivati je da inicijativa “Otvoreni Balkan” i u budućnosti bude aktuelna tema u Bosni i Hercegovini.


Završen protest radnika Alumine, traže vanrednu sjednicu Vlade RS-a \_ Vijesti \_ BiH \_ Oslobodjenje.ba\nOko dvije i po hiljade radnika, okupljenih na protestnom skupu u Zvorniku, zatražilo je da zvornički Osnovni sud deblokra račun kompanije Alumina da bi ta firma mogla da nastavi poslovanje.\nRadnici zahtijevaju vanrednu sjednicu Vlade RS-a, na kojoj bi se riješilo pitanje deblokade računa Fabrike glinice Alumina, upozorivši da će, ukoliko ne dođe do deblokade računa, pravdu potražiti u Banjoj Luci.\nNa protestu je učestvovalo oko 1.400 radnika Alumine, kao i radnici kompanije Boksit Milići i Rudnika Srebrenica, s obzirom na to da poslovanje tih dviju firmi zavisi od rada Alumine.\nRadnici su se okupili u centru Zvornika, jer su im općinske vlasti prethodno zabranile okupljanje ispred zgrade Osnovnog suda, koji je prije 12 dana blokirao račune Alumine na osnovu spornog potraživanja fočanske firme Pavgord.\nPavgord je tražio naplatu potraživanja od 155 miliona KM, koje je ta kompanija ranije za 6,5 miliona eura otkupila od litvanske “UKIO banke”.\nFočanski Pavgord jučer je uputio pismo predsjedniku RS-a Miloradu Dodiku u kojem je naveo da je spreman da se račun Alumine deblokira, ako će njegova firma, po osnovu spornih potraživanja, postati suvlasnik zvorničke firme. protest\nDobri odnosi između Srba i Bošnjaka od suštinskog značaja za očuvanje mira prije 25 minuta 0\nBiH Banja Luka: Radnici ArcelorMittala protestuju protiv prodaje Ljubije prije 1 mjesec


Na Kantonalnom takmičenju iz matematike u Tuzli učestvuje 175 učenika | Radio Srebrenik\nNa Kantonalnom takmičenju iz matematike u Tuzli učestvuje 175 učenika\nNa Prirodno-matematičkom fakultetu Univerziteta u Tuzli danas će biti organizovano Kantonalno takmičenje iz matematike, u organizaciji Prirodno-matematičkog fakulteta u suradnji sa Pedagoškim zavodom TK i Udruženjem matematičara TK.\nPored samoga takmičenja, učenicima ćemo predstaviti Prirodno-matematički fakultet i nove nastavne planove i programe koje smo prošle godine reformisali u suradnji sa partnerima iz privrede, pretežno IT sektora, te dodatno upoznati i naše kolegice i kolege srednjoškolske nastavnike sa istim i mogućnostima zaposlenja mladih matematičara, navode organizatori.\nNovi studijski program “Matematika”, u primjeni od 2018. godine, ima tri moderna usmjerenja: “Teorijska kompjuterska nauka”, “Primjenjena matematika” i “Edukacija u matematici”, a sva usmjerenja, pored savremenosti i usklađenosti sa najboljim studijskim programima širom Evrope i svijeta, uključuju i stručnu praksu tokom studija tokom koje će naši studenti biti u prilici primijeniti stečena znanja u privredi.\nOvo je druga godina za redom da je tuzlanski PMF domaćin ovog takmičenja, te to već sada postaje tradicija koju se nadamo nastaviti još mnogo godina u budućnosti, te da nauka nađe svoj stalni dom tamo gdje joj je i mjesto – na Prirodno-matematičkom fakultetu. Nadamo se da će održavanje i drugih takmičenja iz oblasti fundamentalnih nauka od sada pronaći svoj dom na PMF-u, te time inspirisati što više mladih ljudi da studiraju ovu oblast koja je jedna od najdeficitarnijih i najtraženijih na našem tržištu rada, navodi se u saopćenju PMF-a.\nPrethodni članakObilježen Svjetski dan voda u Tuzli: ”Ne ostavimo nikoga bez vode”\nNaredni članakU Tuzli šesti Simpozij magistara farmacije TK


The Tube predstavlja... DJ Chad Andrew\nNaslovna » Izlasci » Muzika » Clubbing » The Tube predstavlja… DJ Chad Andrew\nAh Neša 21. januar 2014. Clubbing Komentari su isključeni na The Tube predstavlja… DJ Chad Andrew\nOvaj momak sa sunčane Floride, koji je leto proveo na čuvenom ostrvu zabave Ibici, dolazi u okviru zimske turneje. Organizator je nova agencija na domaćoj elektronskoj sceni Dirty Bookings, kojoj je ovo ujedno i premijerna žurka.\nDeep i masan gruv kojim pleni svaka traka ovog didžeja vrlo brzo su skrenuli pažnju nekim od najuticajnijih faca svetske andergraund scene, kao što Yaya, Enzo Siraguza, Gel Abril i Marc Antona. Posle dve sezone u nizu na ostrvu zabavi Ibici, gde je radio na parti serijalu tINI & The Gang i nastupao u gotovo svakom klubu, DJ Chad Andrew je postao i ekskluzivac na label-u Dissonant, čiji je vlasnik upravo Marc Antona.\nLepa uvertira za gostovanje Amerikanca su dve žurke ovog vikenda. Jedan od naših najboljih DJ-eva, Dejan Milićević, i DJ dama Tijana T. imaće posle višemesečne pauze novi zajednički nastup u petak, 24. januara.\nDan kasnije (subota, 25. januar) je velika Grotto Gathering žurka, na kojoj će nastupiti Oysha, Calavera & Manya, ali i duo Babysitters. Kao specijalan poklon, u subotu će svi gosti koji dođu do 00.30 dobiti besplatne koktele. (danubeogradu.rs)\nTagoviclubbing dub izlasci muzika the tube vesti\nPrethodni Institut Servantes: Pogled u dušu Danijela Morđinskog\nSledeći Esat počeo sa odbrojavanjem


By GLASRAZUMA.RS , in AKTUELNO POLITIKA , at 03/05/2019\nPredsednik Srbije Aleksandar Vučić naveo je da je “važno postati deo Evropske unije, ali je važnije, najpre preživeti a zatim obezbediti sigurnu budućnost za našu decu, bez obzira na sve formalne okvire u kojima ćemo da se krećemo”.\n“Ništa od toga ne možemo sami, zato su nam potrebni prijatelji”, rekao je Vučić, u autorskom tekstu koji je objavio Kurir, a u kojem je sumirao utiske sa nedavnih sastanaka u Pekingu i Berlinu, uz ocenu da se problemi na ovdašnjim prostorima ne mogu rešiti bez Evrope.\nVučić je, povodom skupa u Berlinu, naveo da su “naše balkanske podele, zađevice, sitni interesi, narcizam malih razlika, bili, ponovo, važniji delu balkanskih političara, nego potreba da nešto, kompromisom, rešimo”.\n“Za čiji račun, osim skupljanja jeftinih političkih poena, za domaću upotrebu, ili dodvoravanja onim silama u kojima neko prepoznaje Zevsa lično? Ne znam, ali znam da Evropa, posle svega, neće da se povuče, svesna da je ovaj prostor, njen prostor, i da je ovaj problem, njen problem”, naglasio je Vučić.\nU tekstu je Vučić istakao važnost susreta koje je imao nedavno u Pekingu, sa kineskim i ruskim predsednikom, ali i ocenio da “bez obzira na narastajuću snagu Kine i Rusije, ogromnu snagu Amerike, moramo da razumemo da bez Nemaca i Francuza, ali i Italijana i drugih Evropljana, nećemo moći da rešimo nijedan od svojih problema u budućnosti”.\nPremijerka Srbije Ana Brnabić, koja je prisustvovala tradicionalnom prijemu koji u UN priređuje američki predsednik uoči početka Generalne debate u…\nOdbornici gradskih skupština u Beogradu odlučili su da prekinu dežurstva u tim institucijama, a zamenik gradonačelnika Goran Vesić poručio je…


Vesti online / Srpski informativni portal / "Otvorili smo evroatlantske integracije za region"\n"Otvorili smo evroatlantske integracije za region"\nZaev: Istorijski sporazum sa Grčkom, za veke vekova, potvrđuje makedonski identitet, postojanje makedonskog naroda\n- Otvorili smo evroatlantske integracije za Makedoniju, ali i za region. Sa šansama za napredak Makedonije potvrđene su politike otvorenih vrata EU i NATO, što je snažna motivaciona poruka za čitav region - rekao je Zaev u intervjuu za portal Klix.ba.\nZaev, koji danas boravi u poseti Sarajevu, kazao je da je uz ime Makedonije dodata geografska kvalifikacija - Republika Severna Makedonija.\n- Time smo pokazali ono što je važno za našeg južnog suseda, da nema teritorijalnih ili bilo kakvih drugih pretenzija - istakao je Zaev.\nGovoreći o značaju sporazuma sa Grčkom, Zaev je rekao: "Pišemo istoriju. Makedonija pred sobom ima datum početka pregovora sa EU, u junu 2019. godine, nakon 13 godina statusa kandidata i nakon skoro tri decenije nezavisnosti države".\nNATO je rezervisao za Makedoniju 30. stolicu u svom sedištu, rekao je Zaev, dodajući da Makedonija očekuje da za nekoliko dana dobije poziv za pridruživanje Alijansi.\n- Istorijski sporazum sa Grčkom, za veke vekova, potvrđuje makedonski identitet, postojanje makedonskog naroda. To potvrđuje postojanje makedonskog jezika među zvaničnim jezicima u svetu. Makedonija ima priliku da se ekonomski razvija, ojača stabilnost i sigurnost - kazao je Zaev.\nKomentarišući to što je opoziciona VMR-DPMNE bojkotovala zasedanje Sobranja kada je ratifikovan sporazum, kao i protivljenje makedonskog predsednika Ðorđa Ivanova, Zaev je rekao da se nada da će se "u ovim istorijskim trenucima za Makedoniju, opozicija i predsednik države izdići iznad ličnih i političkih interesa, i da će biti na visini odgovornosti".\n"Trebalo bi da budemo spremni za kompromis"\nZaev je uveren da će građani reći "da" na referendumu, ističući da volju naroda moraju svi da poštuju.\n- Njihovu volju će morati svi da poštuju, i Vlada i opozicija, i predsednik Ivanov. Kao vlada koja ima čast i odgovornost da vodi, mi ćemo da provodimo građansku volju u Makedoniji - naveo je Zaev.\nZaev je istakao da su sporazumi između Makedonije i Bugarske i Makedonije i Grčke pokazali da su, ako postoji politička volja, rešenja za bilateralne probleme moguća.\n- Političko liderstvo u regionu je fokusirano na zajedničku budućnost, a to pokazujemo kroz intenzivnu regionalnu saradnju, koja je vidljiva za sve. Zajednička prošlost je samo prednost - rekao je Zaev.\nOn je istakao da je uveren da, "posle svih pozitivnih događaja u ovim trenucima, nakon uspostavljene uspešne, prijateljske, iskrene, regionalne saradnje, nema mesta za one koje žele problem".\n- Ovo su vremena rešenja. Politički lideri imaju dužnost da prate očekivanja građana kojima je potrebna ekonomska stabilnost, politička sigurnost, evroatlantske perspektive. Takav potencijal vidim u političkom rukovodstvu u svim zemljama regiona. Neko će reći, ja sam optimista. Ali verujem iz dubine duše da ćemo uspeti. Zajedno, sa dobrim namerama, možemo i uspevamo - zaključio je Zaev.


Naslovnica NAJNOVIJE Društvo Bojović: Termoelektrana ispušta hemikalije u pljevaljske rijeke\nOn je kazao da “nastojanje državne vlasti i njenih poslušnika sa lokalnog nivoa da zataškaju ekološku katastrofu u Pljevljima ne može da prođe”.\n“Termoelektrana Pljevlja i nakon izazvane ekološke katastrofe nastavila je da ispušta otrovne supstance u rijeke. Naivni će se zapitati kako je to moguće. Odgovor glasi: Termoelektrana nema gdje da odlaže ovu otrovnu tečnost osim u rijeke”, naveo je Bojović.\n“Državna vlast i Elektroprivreda se nijesu udostojile da bar izdvoje sredstva za izgradnju postrojenja za prečišćavanje otpadnih voda iz Termoelektrane, niti su najavili da će to ikada uraditi, pa je nastavljeno po starom“, istakao je Bojović.\n“Pozivamo predstavnike ribolovnog društva Lipljen da ne dozvole da i dalje budu zloupotrebljavani od vlasti na način što će joj pomagati da zataška i minimizira ekološku katastrofu koja traje“, poručio je Bojović.\n“Ministar poljoprivrede i ruralnog razvoja Milutin Simović ne samo da nije podnio ostavku, već nije ni došao na sjednicu lokalnog parlamenta kada se o ovoj temi raspravljalo“, rekao je Bojović.\n“Postavlja se pitanje i zašto je mizerna odšteta, plaćena lokalnom ribolovnom društvu umjesto Pljevljima. Vjerovatno zbog toga što bi, da je izračunata ukupna šteta, ona morala biti nadoknađena građanima u milionskim iznosima i moralo bi se odobriti uvođenje ekološke naknade“, kazao je Bojović.\n“Puko poribljavanje u zatrovanom koritu i zatrovanom eko sistemu takođe ne znači ništa, osim što služi državnoj vlasti i Elektroprivredi da stvore privid sanacije stanja i simuliraju plaćanje odštete“, rekao je Bojović.\n“Nema promjene stanja u Pljevljima na bolje bez pada državne vlasti i njenog uslužnog servisa, oličenog u Goluboviću i sadašnjoj lokalnoj upravi“, poručio je Bojović.


Rani audio radovi dizajnera Dejana Kršića uskoro na vinilu Prolog\nMeđu kolekcionarima nanovo aktuelnog exYU elektro i synth-pop zvuka, NEP ili Nova Evropa poznato je ime, ali zbog svojih samizdat izdanja takođe je i predmet urbanih legendi. Oslanajući se na tradiciju exYU underground zvuka (ali ujedno i stvaravši je) koji je u magnetofonskim trakama našao efikasan medij umetničke produkcije i distribucije zvuka, Dejan Kršić je sa saradnicima u okviru multimedijalnog kolektiva NEP objavio niz radova eksperimentalne i kasetne muzike, držeći se slobode iskaza, te iz takvog okvira iznalazio semplove i kreirao nove zvučne ambijente. Manje je međutim poznato kako se NEP u drugoj polovini 1980-tih bavio i produkcijom klasične pop muzike - radiofonične, otvorene za diskoteke, podijume za ples i DJ-eve. Izdavačka kuća Fox & His Friends priprema za ovu priliku sveobuhvatnu prezentaciju NEP-ovog multimedijskog lica (i naličja): u septembru izlazi najavni 12'' maksi-singl s pesmom Decadance, koja je originalno nastala 1989. godine i nikada do sada nije objavljena. Na singl je dodata i moderna reinterpretacija naslovne numere koju potpisuje član grupe Snuff Crew, poznatiji kao Snuffo. Ekipa maskiranih acid i techno majstora, koja iza sebe ima izdanja na etiketama poput Gigolo Records, BPitch Control i Playhouse, odvela je NEP u prostor moderne muzike za ples, koju su pohvalama već popratila poznata medijska i muzička imena DJ Mag (UK), DJ Mag (Spain), The Ransom Note, Ibiza Global Radio, Rinse France, KMAH Radio, te autori Vladimir Ivković, Curses, Severino Panzetta (Horse Meat Disco), Yan Wagner, Alexandre Berly (La Mverte), SONNS, Andrew Claristidge(Acid Washed), Sebastian Chenut (Scratch Massive) i mnogi drugi.


Francuska zabranila terapiju “promene” seksualne orijentacije – GayEcho\nFrancuska zabranila terapiju “promene” seksualne orijentacije\nFrancuski parlament je zabranio konverzionu terapiju čime se priključila zemaljama žele da stave van zakona prakse o promeni seksualne orijentacije ili roda.\nPrema francuskom zakonu, ljudi koji LGBT+ populaciji nude konverzionu terapiju mogu da budu kažnjeni sa do dve godine zatvora i novčano 30.000 evra, a kazna može biti još veća ukoliko su umešane maloletne ili ranjive osobe, preneo je Rojters.\nZakon, koji mora da potpiše predsednik Emanuel Makron pre nego što zvanično stupi na snagu, usvojen je nekoliko dana nakon što je slična zabrana pretvorena u zakon u Kanadi. Brazil, Ekvador, Malta, Albanija i Nemačka su takođe usvojili zakon kojim se delimično ili potpuno kažnjava ova praksa, koju su osudili medicinski profesionalci.\nKonverziona terapija je pseudonaučna praksa pokušaja da se promeni seksualna orijentacija pojedinca sa homoseksualne ili biseksualne na heteroseksualnu, koristeći psihološke, fizičke ili duhovne intervencije.\n“Vrlo smo zadovoljni postignutim. Ne, nije zločin da budete ono što jeste”, poručila je ministarka za ravnopravnost Elizabet Moreno na Tviteru.\nMinistar za evropska pitanja Klemon Bon, koji je rekao da je gej, tvitovao je da je “ponosan na današnji sporazum”.\nRojters dodaje da se u konverzivnoj terapiji koriste, od injekcija do elektro-šokova, od molitve do silovanja – bezbroj metoda u pokušaju da se promeni ili suzbije seksualna želja ili rodni identitet LGBT+ osoba,\nBritanska agencija dodaje i da su pomenutu terapiju brojne medicinske grupe širom sveta osudile kao štetnu i neefikasnu.\nZabrane konverzione terapije su predložene u najmanje još 11 zemalja, uključujući Novi Zeland, Meksiko, Španiju i Veliku Britaniju.\n« Istopolni roditelji i njihova deca su porodica\nSpilbergov film zabranjen u arapskim zemljama zbog trans lika »


Hidrobur - Enovitis\nPrilikom podizanja vinograda i drugih višegodišnjih zasada kopanje rupa kao osnovna radna operacija, angažuje najviše ljudskog i mašinskog rada. Utrošak rada za navedenu operaciju zavisi od vrste terena, kvaliteta pripremljenosti zemljišta, itd.\nPored primene traktorskih bušilica za mehaničko bušenje rupa ili ljudske radne snage u istu svrhu u praksi se koriste sadiljke pod nazivom hidrobur kojim se obavlja hidrauličko-mehaničko bušenje rupa.\nHidrobur je u stvari jedna zašiljena metalna cev proširena u donjem delu koja na gornjem kraju ima prečku u vidu krsta obloženu gumenim rukohvatom za koji radnik drži hidrobur i prekidačem (ventilom) za vodu. Voda dolazi kroz crevo povezano sa izvorom vode pod pritiskom, ulazi kroz šuplje drške u ostatak hidrobura i prolazi kroz njega sve do izlaznih mlaznica na donjem kraju koje čine jedan, dva ili tri reda izbušenih rupica kroz koje voda pod pritiskom izlazi napolje. Hidrobur je najčešće vezan za traktorski atomizer ili drugi mobilni izvor vode pod pritiskom pri čemu izlazni pritisak vode na vrhu ove sonde iznosi 4-6 atmosfera.\nHidrobur se postavi na obeleženo mesto za sadnju loze, pritiska se u zemlju dok se istovremeno kroz njega pušta voda pod pritiskom koja izlazi kroz rupice na njegovom donjem kraju.\nVoda pod pritiskom kruni i rastvara zemlju i ova svojevrsna sadiljka silazi do željene dubine, najčešće toliko da posađeni kalem ostane da viri oko desetak santimetara iznad zemlje. Višak vode i rastvorene zemlje izlazi na površinu pored hidrobura a u sredini ostaje rupa u koju se posadi lozni kalem. U rupi ostaje otprilike oko litar vode u koju se stavlja pripremljeni kalem i zatrpa se sa mešavinom blatnjave i suve zemlje uzete oko mesta sadnje uz dodatak neke vrste đubriva kao opciju.Tečno đubrivo se može dodavati i kroz vodu za hidrobur. Pošto se sada uglavnom sade kalemovi čiji je nadzemni deo obložen parafinom, nema potrebe praviti humke iznad nadzemnog dela.\nNa jedan atomizer može da se priključi i 3-4 hidrobura, pa se u jednom prolazu mogu saditi 2-4 reda loze. Ovaj način sadnje je vrlo ekonomičan jer se smanjuje broj radnika potrebnih za sadnju, a ukupan učinak zavisi od vrste terena, tipa zemljišta i obučenosti radnika. Najčešće se radi sa dva hidrobura na koja dolazi 6 radnika i jedan vozač traktora. U toku jednog dana sa 2 hidrobura može da se posadi od 2,5 do 4 hiljade kalemova vinove loze zavisno od vrste terena i stepena pripremljenosti zemljišta za sadnju.\nSam postupak sadnje se sastoji u sledećem: jedan od radnika buši rupu u zemlji hidroburom, drugi postavlja pripremljene kalemove u iskopane jamice, treći nagrće zemlju i pritiska, najčešće nogom, svuda okolo kalema.


Nauka · Global Voices na srpskom\nIstaknuti članci o Nauka\nBliski istok & Severna Afrika06/02/2013\nČlanci o Nauka\nPredlozi bugarske Vikipedije za foto-takmičenje “Viki voli zemlju”\nIstočna & Centralna Evropa 21/08/2017\nBulgarska Vikipedija objavila 10 najboljih fotografija koje če predstavljati Bulgarsku na međunarodnom takmičenju "Viki Voli Zemlju".\nIstočna Azija 22/02/2016\nOd lažnih rogova do relokacije, današnji zaštitnici prirode uvrštavaju nove — često nedokazane — strategije da bi spaslili ugrožene vrste .\nEgipat: Proslava Sonde Znatiželja i Čoveka Marsa – Dr. Essam Heggyja\nBliski istok & Severna Afrika 18/08/2012\nNakon spuštanja sonde Znatiželja na Mars Egipćani slave rad i život Dr Essam Mohamed Heggyja, NASA-inog istraživača, planetarnog naučnika koji je deo naučnog tima uključenog u otkriće života na Marsu.\nIstočna & Centralna Evropa 08/08/2011\nDanica Radovanovic izveštava o rezultatima studije istraživanja u vezi sa korišćenjem Interneta na Balkanu.\nAntarktik: Južnoamerički blog sa najhladnijeg mesta na Zemlji\nJužna Amerika 05/02/2009\nUrednikova beleška: ovo je pvi od dva dela u kojima se mogu pročitati blogovi koje su na ili o Antarktiku napisali južnoamerikanci. Ledena okolina Antarkrtika možda je poslednje mesto koje bi moglo privući blogere. Ipak, nekoliko južnoamerikanaca je zainteresovano da podele njihova iskustva putujući ili radeći na ovom nenaseljenom kontinentu....


Četvrtfinalni okršaj sa Turskom u "Prag areni" potpuno je pripao Grkinjama, koje su iz C grupe prošle kao drugoplasirane samo sa jednim trijumfom - i to nad Srbijom na startu šampionata.\nPosle poraza od Slovenije i Francuske, u doigravanju su eliminisale Rusiju (62:58) i onda očitale lekciju Turkinjama sa čak 84:55, pa će za finale igrati sa Francuskom ili Slovačkom.\nUsledilo je veliko slavlje Grkinja koje nisu mogle da veruju da će se boriti za medalju na Eurobasketu u Pragu. Njihova najbolja košarkašica Evantija Malci je skakala u transu ogrnuta zastavom, a zajedno sa ostalim saigračicama je pesmom i suzama radosnicama proslavila veliki uspeh.\nŠto se tiče Srbije, naše devojke su završile misiju na EP u osmini finala iako su dale sve od sebe i na prepoznatljiv način se borile u dresu nacionalnog tima, što ovaj put nije bilo dovoljno uz povrede dve od tri najbolje igračice. Ipak, time nije završen boravak u Pragu za predsednika KSS Predraga Danilovića i potpredsednicu zaduženu za žensku košarku Anu Joković. Pred njima je dan "D", jer je Srbija jedan od kandidata za dobijanje organizacije Evropskog prvenstsva 2019. za košarkašice. Konkurentni našoj zemlji su Rusija, Izrael i Letonija, a odluka će biti doneta na Bordu FIBA u subotu.


A. J. 16. aprila 2021. 08:16\nPrema njegovim rečima, Bajden je ponovo u utorak razgovarao sa Putinom i rekao mu da će SAD zapravo odgovoriti na sajber napade i mešanje u američke izbore 2020. godine.\n“Preduzimamo dodatne akcije da odgovorimo na ono što su ruska vlada i njene obaveštajne službe učinile da direktno ugroze američki suverenitet“, naveo je zvaničnik.\nOn je ukazao na to da će biti elemenata odgovora na ove akcije koji će ostati neviđeni, a da danas najavljene akcije predstavljaju javni odgovor, koji treba shvatiti kao “odlučan, ali proporcionalan“.\nU utorak su ruski i američki predsednik održali drugi telefonski razgovor otkako je Bajden stupio na dužnost.\nKako je saopštio Kremlj, obojica lidera detaljno su razgovarala o stanju bilateralnih odnosa i nizu međunarodnih pitanja.\n„Kad sam razgovarao sa predsednikom Putinom, istakao sam da verujem da je direktna komunikacija između nas dvojice od suštinske važnosti za napredak ka efikasnijem odnosu. I on se sa time složio“, rekao je Bajden danas u Beloj kući komentarišući američku politiku prema Rusiji.\nS tim ciljem, istakao je Bajden, predložio sam da se ovog leta lično sastanemo u Evropi na samitu, kako bismo se bavili nizom pitanja sa kojima se suočavaju obe naše zemlje, rekao je Bajdem prenosi agencija TASS.\nRusko-američki odnosi znatno su se pogoršali nakon intervjua u kojem je Bajden tvrdio da će rusko rukovodstvo morati da „plati cenu“ za navodno mešanje Moskve u američke izbore i uputio omalovažavajuće primedbe na račun ruskog predsednika, navodi Tass.\nDžo BajdenVladimir Putinsastanak


Specijalna priznanja Evropske komisije najboljim društveno odgovornim projektima iz cele Evrope – Projekti "Bitka za bebe" i "Sunce za svetliju budućnost" predstavili Srbiju | odgovornoposlovanje.rs\nBrisel, 26. jun 2013. – Na svečanoj ceremoniji „Evropske nagrade za CSR partnerstvo” održanoj sinoć u Briselu uručena su specijalna priznanja Evropske komisije dobitnicima iz 29 zemalja u kojima je konkurs bio raspisan. Pobednički projekti koji su predstavljali Srbiju na ovoj ceremoniji su „Sunce za svetliju budućnost“ preduzeća Sunce Marinković iz Kragujevca i projekat „Bitka za bebe“ kompanije B92.\nKonkurs za Evropsku nagradu za CSR partnersvo bio je raspisan prvi put u decembru prošle godine u 29 zemalja širom Evrope. Nagrada je pokrenuta sa ciljem da promoviše najbolje društveno odgovorne partnerske inicijative koje je poslovni sektor realizovao u saradnji sa javnim ili civilnim sektorom u poslednjih pet godina. U svim zemljama nagrade su dodeljene u dve kategorije – za malo i srednje preduzeće i za veliku kompaniju. Nagradu je pokrenula Evropska komisija, a konkurs su koordinisali CSR Europe i Business in the Community u saradnji sa nacionalnim partnerskim organizacijama iz zemalja u kojima je bio raspisan.\nU Srbiji konkurs su organizovali Smart kolektiv – nacionalni partner CSR Europe i Forum poslovnih lidera – koalicija društveno odgovornih kompanija u Srbiji, a nagrade su bile uručene u aprilu ove godine u Beogradu. „Konkurs za Evropsku nagradu za CSR partnerstvo je pokrenut kako bi promovisao, nagradio i stimulisao međusektorska partnerstva između biznisa, neprofitnih organizacija, državnih institucija, i kako bi na neki način promovisao tu neophodnost sinergije i zajedničkog delovanja.“, izjavio je povodom dodele nagrada Neven Marinović, direktor Smart kolektiva.\nU kategoriji za malo i srednje preduzeće nagradu je dobilo Sunce Marinković za projekat „Sunce za svetliju budućnost“ koji je realizovan u partnerstvu sa šest organizacija iz Kragujevca – Biznis start up centar, Centar za razvoj usluga socijalne zaštite Kneginja Ljubica, UG za socijalni razvoj SUNCE, Dečiji dom Mladost, Klub mladih osoba sa invaliditetom i Savez gluvih i nagluvih. U pitanju je inkluzivan projekat koji se bavi zapošljavanjem i obezbeđivanjem radnih praksi za studente i osobe sa invaliditetom. Do sada je kompanija Sunce Marinković zaposlila 2 korisnika projekta i obezbedila radnu praksu za još 4 korisnika. U kategoriji za velike kompanije nagradu je dobila kompanija B92 za projekat „Bitka za bebe“ koji je sproveden u partnerstvu sa Institutom za neonatologiju, Saatchi & Saatchi RS, Draeger i Direct Media PR. Ova partnerska inicijativa uspela je za manje od godinu dana da obezbedi 207 novih inkubatora bolnicama u Srbiji, da oživi duh solidarnosti i građanske odgovornosti i pokaže kako se i neki od najtežih problema mogu rešavati kroz uspešnu saradnju više sektora.\nZvanicama na ceremoniji u Briselu projekat „Sunce za svetliju budućnost“ predstavila je Aleksandra Radinović, a zajedno sa njom specijalno priznanje u ime preduzeća Sunce Marinković primila je Tijana Marinković. Projekat „Bitka za bebe“ predstavio je Gordan Paunović koji je u ime kompanije B92, zajedno sa Ivanom Zeković, umetničkom direktorkom Saatchi & Saatchi, primio priznanje Evropske komisije.\n“Kroz projekat Evropske nagrade za CSR partnerstvo istaćiće se evropska preduzeća koja imaju izuzetno napredne prakse u društveno odgovornom poslovanju. Veću vidljivost će dobiti i neki od skrivenih dobrih primera,naročito manja preduzeća, koja se uključuju u inovativna partnerstva kako bi povećala svoj pozitivan uticaj na društvo.Društveno odgovorno poslovanje deo je formule uspeha za Evropu, koja je konkuretna, inovativna i neguje socijalnu inkluziju”, izjavio je povodom lansiranja Nagrade Antonio Tajani, potpredsednik Evropske komisije.\nOdržan sastanak Upravnog Odbora Foruma poslovnih lidera\nMilica Mišković 20/08/2013


Crna Gora razvila efikasan sistem bezbjednosti hrane - Portal Kvalitet\nCrna Gora je razvila efikasan sistem bezbjednosti hrane, usaglašen sa standardima EU i spreman da odgovori izazovima i obezbijedi da naši građani imaju u ponudi bezbjedne proizvode, saopšteno je iz Uprave za bezbjednost hrane povodom 7. juna - Svjetskog dana bezbjednosti hrane.\n"Bezbjednost hrane i zaštita zdravlja građana i svih koji posjećuju našu zemlju jedan je od prioriteta Vlade, koji se realizuje kroz rad Ministarstva poljoprivrede i ruralnog razvoja i Uprave za bezbjednost hrane, veterinu i fitosanitarne poslove u čijem sastavu su i pripadajuće inspekcije. Takođe, Crna Gora je uvaženi član svih relevantnih međunarodnih organizacija i ima odličnu saradnju sa Evropskom agencijom za bezbjednost hrane (EFSA)", istakli su iz Uprave.\nNajbolja potvrda uspjeha Crne Gore u ovoj oblasti su, kako navode, rezultati kontinuiranih kontrola bezbjednosti hrane, kako hrane iz uvoza, tako i na unutrašnjem tržištu gdje se nadzire i kontroliše po principu "od njive ili farme do trpeze".\n"Kao rezultat kontrole hrane koja se uvozi na crnogorsko tržište, u periodu od 1. juna 2017. godine pa do danas zabranjeno je stavljanje na tržište više od 4.600 tona hrane koja nije odgovarala propisanim parametrima bezbjednosti i kvaliteta", stoji u saopštenju Uprave za bezbjednost hrane.\n"Upravo kroz jedan od ovih monitoringa, sproveden ove godine, uočen je rizik od povećanog sadržaja pesticida u domaćem voću i povrću u odnosu na prethodnu godinu. Odmah je sproveden opsežan monitoring na gazdinstvima naših poljoprivrednih proizvođača. Predstavnici Uprave su prethodnih dana uzeli 178 uzoraka voća i povrća prije branja, od čega je analizom utvrđeno da 13 uzoraka ima nebezbjedan nivo ostataka pesticida, zbog čega je zabranjeno branje i stavljanje na tržište ovih proizvoda. Iako se čini da je nizak procent utvrđenih nepravilnosti, cilj je da samo bezbjedni proizvodi budu na tržištu, kao i da se podigne svijest svih domaćih proizvođača da su odgovorni za bezbjednost svojih proizvoda, te da sa pažnjom dobrog domaćina i u skladu sa pravilima upotrebljavaju sredstva za zaštitu bilja", kažu iz Uprave.\nOvo je i prilika, ističu, da se podsjetimo i da smo uspješno savladali izazove u vrijeme epidemije COVID-19, kada je, za razliku od mnogih razvijenijih država Evrope i svijeta, Crna Gora imala dobru snabdjevenost tržišta bezbjednom hranom.\n"Pristup stalne kontrole i pravovremenog reagovanja na rizike u oblasti bezbjednosti hrane, u cilju zaštite zdravlja potrošača, biće nastavljen i u narednom periodu. Očekujemo nastavak razumijevanja i dobre saradnje i sa proizvođačima i potrošačima, jer bezbjednost hrane je posao svih nas", zaključuje se u saopštenju Uprave za bezbjednost hrane, veterinu i fitosanitarne poslove.


Sportske.net - Srpkinje nastavljaju pohod ka EP, posle Turkinja sledi najbitnija utakmica!\nRukometašice Srbije gostovaće u sredu selekciji Turske, u meču petog kola Grupe 6 kvalifikacija za Evropsko prvenstvo.\nSelektor ženske rukometne reprezentacije Srbije Uroš Bregar rekao je danas da očekuje težak meč protiv Turske u kvalifikacijama za Evropsko prvenstvo, kao i da se nada da će selekcija biti na dobrom nivou tokom cele utakmice.\n"Očekujem tešku utakmicu, a onda nas čeka Island, a svi znamo zašto je ta utakmica najbitnija", rekao je Bregar, preneo je Rukometni savez Srbije (RSS).\nŠvedska je vodeća u grupi sa šest bodova, Srbija je druga sa četiri boda, koliko ima i trećeplasirani Island, dok je Turska na poslednjem mestu sa dva boda.\nBregar je dodao da je selekcija dobro radila u prethodna dva dana i da su na početku imali problema sa povredama.\n"Na početku smo imali problema sa povredama, to znači da Kristina Liščević i Jelena Lavko neće igrati, a probleme sa zglobom na ruci ima Jelena Trifunović. Bitno da smo napravili dobra četiri treninga. Očekuju nas posebna dva meča, baš teška. Turska igra kući veoma dobro, emocionalno sa agresivnom odbranom", rekao je on.\nSrbija je u prvom meču na domaćem terenu pobedila Tursku sa 36:27.\n"Istina da smo ih pobedili u prvoj utakmici bez problema, ali ovo su kvalifikacije svaki tim pred svojom publikom želi da odigra dobar meč", ocenio je on.\nSelektor reprezentacije Srbije dodao je da je u rukometu najvažnija dobra odbrana iz koje sledi kontranapad.\n"Utakmica traje 60 minuta. Island je ceo meč vodio pa izgubio od Turske, mene kao trenera zanima da pravimo dobru rotaciju i da smo na nekom dobrom nivou svih 60 minuta", istakao je Bregar.\nRukometašica Jelena Trifunović rekla je da je uradjena dobra analiza protivnika, i da Turska nema čime da iznenadi.\n"Igramo na strani, Turska je specifična po tom pitanju, ali spremni smo na sve. Možemo da ih iznenadimo našim karakterom i borbenošću", rekla je ona.\nSrpska reprezentativka Marija Agbaba istakla je da će meč biti drugačiji u odnosu na prvi u Zrenjaninu, kao i da je Srbija kvalitetnija selekcija.\n"Pre svega kvalitet je na našoj strani, motivacija ni njima neće nedostajati, ali nadamo se da ćemo biti maksimalno motivisane, i da ćemo odgovorno pristupiti odbrani i napadu, onome što smo radili i trenirali. Mislim da pobeda neće manjkati", zaključila je Agbaba.\nMeč između rukometašica Turske i Srbije na programu je u sredu od 16.30.\nAdmiralbet.rs ima najveće kvote na poene igrača u NBA i Evroligi, obavezno proverite u ponudi popularne kladionice.


Predstavnici Nacionalne turističke organizacije Crne Gore, putem digitalne platforme, održali su on-line sastanke sa nekim od najznačajnijih turoperatora sa tržišta NR Kine među kojima su: C-trip, jedna od najvećih on-line turističkih agencija OTA, Guangdong Peace International Tourism, Zhejiang Everbright International Travel, HCG Travel Group, Tongcheng Travel, Shanxi China Travel Service, AFFCITS, Zhenxiang Journey (Nanjing) International Travel Agency, Cheer Go, ShangHai Dawn Light Trading Company, Beijing Bamboo raft International Travel Service, Shenzhen Yueclub International Travel Service, Chengdu Hi Trip International Travel Service, Yingke Meichen International Travel Service, Beijing Capitallink International Travel Service, Sichuan Travelling Global International Travel, Run Tour i Shanghai XGlory International Travel Service i dr.\nNa sastancima, kineski turoperatori, iskazali su najviše interesovanja za aktuelne uslove putovanja u Crnu Goru shodno pandemiji COVID-19. Poseban akcenat stavljen je na bezbjednost, a turoperatori su imali priliku da se informišu o zdravstvenim mjerama i protokolima koji se sprovode u našoj destinaciji. Predstavnici NTOCG upoznali su učesnike sastanaka sa činjenicom da je Crna Gora nosilac međunarodne oznake za sigurna putovanja „Safe Travels“. Takođe, turoperatorima je predstavljena aktuelna turistička ponuda destinacije sa fokusom na poslovni i luksuzni turizam, a posebno su se interesovali za avio-linije i vizni režim.\nNeki od najznačajnijih kineskih turoperatora, poput C-trip-a iskazali su spremnost da prošire ponudu o Crnoj Gori na njihovoj platformi, dok većina kineskih turoperatora sa kojima je razgovarano tokom sajma planira da uključi Crnu Goru kao novu destinaciju u svoje programe putovanja. Tom prilikom, oni su potvrdili da je da je Crna Gora sve interesantnija kineskim turistima, čemu je doprinijela i aktuelna kampanja “Wild Soul of Europe-Slow Adventure“, koju NTOCG realizuje na kineskom tržištu, a putem koje se turistička ponuda Crne Gore predstavlja na najvećim kineskim digitalnim platformama.\nPored sastanaka sa turoperatorima iz Kine, predstavnici NTOCG održali su on-line sastanak sa predstavnicima renomiranog kineskog turističkog lajfstajl magazina “Macau Luxury Travel” na kojem su razmatrane mogućnosti saradnje na promociji Crne Gore kao turističke destinacije putem ovog uticajnog medija.\nEUROPE Virtual Travel Trade Show predstavlja on-line B2B događaj namijenjen uvezivanju evropskih destinacija i njihovih lokalnih partnera sa više od 200 kvalifikovanih kineskih kupaca koji su fokusirani na male grupe i putovanja po mjeri. Na sajmu učestvuje oko 100 predstavnika nacionalnih turističkih organizacija i turističkih agencija sa područja Evrope. Tokom sajma održan je i virtuelni forum o budućnosti turizma između Evrope i Kine, sa stručnjacima iz industrije sa oba kontinenta. Pored NTOCG, na ovom B2B sajmu, u okviru virtuelnog štanda Crne Gore, učestvovale su i turističke agencije “Fly Montenegro” i “Montenegro Adventures”.\nNTO Nacionalna Turistička Organizacija Crne Gore,


Petković: Neodgovorna izjava Osmani da ZSO neće biti formirana – DnevniZurnal\nPetković: Neodgovorna izjava Osmani da ZSO neće biti formirana\nby admin 14/09/2021, 07:53 1.5k Views\nDirektor Kancelarije za Kosovo i Metohiju Petra Petkovića ocenio je da su neodgovorne izjave prištinskih vlasti da neće da formiraju Zajednicu srpskih opština, na šta su se Briselskim sporazumom obavezali, i dodao da je to novi kamen spoticanja u procesu normalizacije odnosa sa Beogradom.\nPredsednica Kosova Vjosa Osmani izjavila je da Ustav Kosova neće biti menjan niti će biti dozvoljeno „bilo kakvo ujedinjenje gradova i zajednica“ koji bi se stvorila „monoetničku strukturu moći“.\n„Izjava Vjose Osmani da ne može da postoji monoetnička tvorevina poput ZSO, zapravo je poruka da za Prištinu Briselski sporazum ne važi, onako kako je pre osam godina potpisan i kako ga je svojim autoritetom verifikovala i Evropska unija“, naveo je Petković, a saopštila je Kancelarija.\nPetković je naglasio da svako ko sabotira Briselski sporazum, direktno sabotira i svaki dogovor Beograda i Prištine u procesu normalizacije odnosa i traganja za kompromisom, jer je ispunjavanje do sada postignutih dogovora osnov za napredak u dijalogu i postizanje održivih kompromisnih rešenja.\nU Ubu dodeljeni ugovori o kupovini 21 stana za izbeglice\nby admin 26/10/2021, 13:22\nBugarska beleži dnevni rekord po broju novozaraženih i preminulih od korone\nby admin 26/10/2021, 12:59\nVučić će imati podršku SAD dokle god ide evropskim putem\nby admin 26/10/2021, 12:45\nZgrade im stradale u zemljotresu, dobili nove stanove, ali – radijatori hladni\nby admin 26/10/2021, 12:09


Letnja pozornica u Tvrđavi : Južne vesti\nIz niške policije još nema informacija ima li istrage o incidentu na koncertu Jale Brata i Bube Korelija, sarajevskih izvođača koji su prošlog vikenda održali koncert na Letnjoj pozornici u Nišu. Za sada samo brojne osude javnosti na snimak na kome se vidi kako grupa muškaraca baca mladića koji se popeo na binu. Jedan od organizatora kaže da nije kako izgleda i da su deca radila izazov, a da ga je obezbeđenje pustilo na binu. Iz zvanično angažovanog Nifona negiraju ove navode i kažu da su mladića sa bine na beton bacili judi koji su došli sa izvođačima.\nNovi termin koncerta Riblje čorbe u Nišu 26. jul\n15:41, 19. 7. 2021.\nKoncert benda Riblja čorba , koji je 16. jula odložen zbog kiše i lošeg vremena, biće održan u ponedeljak, 26. jula od 21 sat na Letnjoj pozornici u niškoj Tvrđavi.\nKiša odložila koncert Riblje čorbe u Nišu [video]\n21:40, 16. 7. 2021.\nKoncert popularnog jugoslovenskog i srpskog benda Riblja čorba, koji je trebalo da se održi na Letnjoj pozornici u niškoj Tvrđavi, pomeren je zbog kiše i lošeg vremena, objavio je pevač Bora Đorđević. Novi termin biće naknadno saopšten, kažu organizatori.


Sirija: U eksploziji stradalo 20 osoba\n02 oktobar, 2012\nSnage sirijske vlade u pokrajini Dara\nOpservatorija je u telefonskom razgovoru sa VOA saopštila da „se sukobi i bombardovanja odigravaju u gotovo svakoj sirijskoj pokrajini“\nSirijska opservatorija za ljudska prava, sa sedištem u Britaniji, saopštila je da je u današnjim eksplozijama u pokrajini Dara poginulo devet osoba dok se širom zemlje vode oštre borbe uz upotrebu artiljerije.\nOpservatorija je u telefonskom razgovoru sa Glasom Amerike saopštila da „se sukobi i bombardovanja odigravaju u gotovo svakoj sirijskoj pokrajini“, od Dare na jugu do Alepa na severu. Predstavnik te grupe, Mataz Suheil, izvestio je o teškim artiljerijskim napadima na zapadni do grada Alepa i dodao da je pet neidentifikovanih tela pronadjeno u distriktu Zahra.\nSirijska državna novinska agencija SANA danas je saopštila da je vojska ubila grupu terorista i uništila „fabrike eksploziva„ u Alepu.\nU međuvremenu, turske snage su u današnjoj pucnjavi preko granice ubili jednog pripadnika kurdskih paravojnih snaga. Druga sirijska opoziciona grupa Lokalni odbori za koordinaciju saopštila je da su snage sirijske vlade gadjale uporišta pobunjenika nadomak Damaska.


Media centar tuzlanskog univerziteta i TFF dogovorili saradnju – Glas TK – Vaše najdraže novine\nMedia centar tuzlanskog univerziteta i TFF dogovorili saradnju\nU Rektoratu Univerziteta u Tuzli potpisan je sporazum između Media centra tuzlanskog univerziteta i Tuzla Film Festivala (TFF), s ciljem uspostavljanja saradnje u oblasti nauke, obrazovanja i struke, koja će doprinijeti razmjeni iskustava i znanja.\nSporazum Media centra i Tuzla Film Festivala podrazumijeva saradnju koja se odnosi na poslove zajedničkog organiziranja, nastupa, konferencija, te izdavanje publikacija u oblasti kao što je kultura i komunikacija.\n– Naši studenti će imati mogućnost da koriste filmski fundus, da sudjeluju na radionicama i edukaciji koje se odnose ne samo na umjetničku kritiku ili generalno kulturu, već na sve oblasti humanističkog i društvenog obrazovanja – rekao je voditelj Media centra UNTZ Enes Osmančević.\nPotpisnici sporazuma ističu ovo kao priliku studentima drugih studijskih odsjeka, da počnu da se bave dokumentarnim filmom, književnom, filmskom ili pozorišnom kritikom.\n– Ovo je jedna ideja koja bi mogla da ima neki kvalitetan razvoj. U pitanju je više neformalni oblik saradnje, gdje ćemo mi otvoriti sebe prema univerzitetu, univerzitet prema nama i nadam se da će ta vrsta saradnje i u budućnosti imati prosperitet – izjavio je direktor Tuzla Film Festivala Boris Balta.\nŽelja organizatora je otvoriti univerzitet prema javnosti, te sudjelovanje u svim pozitivnim aktivnostima koje se odvijaju na području Tuzle i TK, u kojima će posebnu korist u imati studenti.\n← Davis Cup – Taro Daniel i Tomislav Brkić igraju prvi meč\nPovećanje plaća za uposlenike u obrazovanju TK →


Danas je otvoren drugi po redu internacionalni kongres u oblasti estetske medicine pod nazivom “Science of aesthetic” u organizaciji Udruženja interdisciplinarne estetske i antiejdžing medicine Srbije (SESIAM) koji će trajati tri dana, tačnije do 5. septembra, a sve po ugledu na najveće svetske kongrese, poput onih u Parizu, Monaku i Majamiju.\nNa samom početku obratila se doktorka Kristina Daviddović, predsednica Udruženja SESIAM, koja se tom prilikom zahvalila prisutnima na dolasku, mnogobrojnim sponzorima, ali posebno pokroviteljima kongresa - Ministarstvu zdravlja i Zdravstvenom Savetu Srbije na akreditaciji kongresa i podršku.\nDr Kristina Davidvić predsednica je udruženja SESIAM\nSa prisutnima su, zatim, svoja iskustva i znanja podelili mnogi eksperti iz oblasti estetske i antiejdžing medicine, a glavni predavači su bili su najcenjeniji i najtraženiji edukatori u pomenutoj oblasti - dr Sabina Fabi sa Univerziteta u Kaliforniji, u San Dijegu i dr Stiven Dajen sa Univerziteta "DePaul" u Čikagu, koji je u izjavi za naš portal žena.rs govorio o značaju ovog kongresa, ali i neophodnosti učenja i usavršavanja.\nZnačaj kongresa je u tome što okuplja stručnjake i ljude različitih mišljenja i iskustva iz centralne Evrope koji razgovaraju o načinima za napredovanje u ovoj oblasti. Ideje i razmišljanja koja dolaze od različitih doktora značajna su jer ih razmenjumo međusobno, učimo i postajemo bolji stručnjaci, rekao nam je Dr Stiven Dajen, a zatim naznačio važnost izuzetnog poznavanja anatomije lica, kao i razliku između dva glavna trenda u estetici - bjutifikacije i antiejdžinga.- Morate da poznajete anatomiju lica 100 posto. Ne smete da pomislite da se ulazite u ovo polje medicine ukoliko ne poznajete dovoljno anatomiju lica zato što morate da znate šta je bjutifikacija, šta antiejdžing i šta izaziva starenje. Morate da budete u stanju da vidite „ispod“ kože i ako ćete da tretirate lice, morate da znate kako da ga pravilno tretirate i da date podobne proizvode na pravim mestima. Ukoliko radite ulepšavanje, morate da vidite lice u tri dimenzije i veoma je bitno da razumete psihologiju pacijenta.\nOtvoren drugi internacionalni kongres estetske medicine\nKada je reč o razlici između pomenuta dva estetska trenda, Dr Dajen dam je dao objašnjenje i napravio jasnu distinkciju.\n- Bjutifikacija jeste formiranje nečijeg „idealnog“ lica. Ideala u matematičkom smislu, ili ideala po želji pacijenta. Godine su relevantne i bitno je postizanje i povećanje harmonije delova lica, tako da ono postane „prijatnije“ za gledanje, što povećava samopouzdanje pacijenta. Antiejdžing, sa druge strane, pokušava da ispravi određene defekte koji nastaju starenjem. Prevashodni cilj nije da učinimo da lice izgleda „harmoničnije“, već da ispravimo određene defekte starenja, objasnio nam je Stiven Dajen.\nKada je reč o kongresu, doktor Dajen sa Univerziteta u Čikagu govorio je, između ostalog, prisutnima i o takozvanoj "Good games" teoriji po kojoj su simetrično lice, velike oči, mali nos, mala brada i skladne meretela naše viđenje lepote.\nUz njega, na pozornici se našla i doktorka Sabina Fabi sa Univerziteta u Kaliforniji u San Dijegu koja je na početku izlaganja postavila pitanje da li težimo mladosti, ili pokušavamo da istaknemo ženstvenost, odnosno muževnost?\nOna je u svom izlaganju, između ostalog, navela i neke zanimljivosti iz estetskog shvatanja lepote, a koje je potkrepila prezentacijom i fotografijama.\nKako je navela Dr Sabina Fabi, spuštene obrve mogu muškarca učiniti "opasnim", dok previše podugnute i zaobljene obrve mogu izgledati previše ženstveno.\nTakođe je objasnila da žene tokom starenja sve više liče na muškarce, ali i naglasila da su oštre crte lica u predelu brade i vilice odraz muževnosti, dok volumeniziran srednji deo, a uži donji deo lica predstavljaju ideal ženstvenosti. Zato se kod žena, pogotovu starije dobu, vrši redukcija volumena, odnosno uklanjanje masnih naslaga i podbratka iz donjeg dela lica, dok se kod muškaraca obavlja proces izoštravanja donjeg dela i širenja srdnjeg dela lica.\nDr Sabina Fabi je, dalje, istakla da je takozvani tip "ruskih usana" koje karakteriše srcolik, puniji i prirodan izgled trenutno najpopularniji u svetu, ali da ukoliko ne vodimo računa o oralnoj higijeni, odnosno zdravlju zuba, nikakav hijeluron nam neće pomoći da dobijemo željeni oblik i punoću, jer nakon 40. godine zubi prirodno počinju da idu "ka unutra".\nKonferencija o estetskoj hirurgiji\nFleke na koži, bore, seda kosa, ali i mala udaljenost između nosa i usana nas, takođe, čine starijim, tako da ove "defekte" moramo da regulišemo ukoliko želimo mlađi i lepši izgled.\nOna je na kraju naglasila da klijenti često nisu sigurni šta žele, tako da su lekari, zapravo, njihovi vodiči, ali i da se sve korekcije moraju raditi sa merom, jer previše intervenisanja može dovesti do kontra efekta, odnosno manje atraktivnosti.\nPrisutnima se, takođe, putem ranije nasnimljenog vieo klipa obratio i prof. dr Sebastian Kotofana koji je govorio o anatomskim razmatranjima u tretmanima filera lica, dok je o podmlađivanju svoja iskustva izneo dr Igor Višnjar, a o hidrataciji kože kao prvom koraku ka zdravoj koži dr Aneta Aleksandrović.\nKongres se nastavlja sutra u isto vreme sa novim predavačima i temama iz oblasti estetske medicine i antiejdžinga.


Vesti online / Vesti / Svet / Tramp otkrio sve o Melanijinoj operaciji\nPrva dama SAD Melanija Tramp nedavno je imala zdravstvenih problema, kako se saznalo u pitanju je bio dobroćudni tumor na bubrezima, pa je morala da bude operisana. Sada kada se bolovanje završilo, u svetskim medijima pojavile su sumnje da je ona bila na estetskim zahvatima i zatezanju lica.\nZbog toga je reagovao je i sam predsednik Amerike. Donald Tramp je, tokom službene posete Južnoj Karolini, govorio i o zdravstvenom stanju svoje supruge Melanije.\n"Ona je dobro. Mediji su svašta spekulisali. Govorili su da je bila na zatezanju lica. Ne, nije. Rekao bih vam da je to uradila. To se ne bi krilo", objasnio je Tramp.\n"Tvrdili su i da se iz Bele kuće preselila u Njujork. A zapravo, jedina stvar koju nisu rekli je istina, a to je da Melanija želi da svoj privatni život drži što dalje od medija i javnosti", zaključio je Tramp.\nSVET Melanija: Nisam bila poslovna pratnja!


Proglas USPS pred izbore 3. aprila 2022. - Penzin\nUdruženje sindikata penzionera Srbije poziva sve penzionere kao i članove njihovih porodica, da u nedelju, 3. aprila 2022. godine sakupe energiju i sa društvene margine na koju su gurnuti izađu na izbore i svoj glas, bez ikakvih ideoloških predrasuda daju onim kandidatima za predsednika, kao i koalicijama i strankama koje se zalažu da se penzionerima vrati ono što im je oteto.\nPodsećamo da je izborni dan jedini kada se i mi penzioneri za nešto pitamo, kada možemo da uradimo nešto za sebe i čiji glas može da bude odlučujući. Vreme u kome je većina penzionera povijala glave, ćutala i trpela mora ostati iza nas. Oslobođeni straha, glasaćemo za bolju budućnost nas, naše dece i naših unuka.\nDakle, treba glasati za one koji se zalažu:\n1) Da se svim oštećenim penzionerima (odnosno članovima njihovih porodica, ako su u međuvremenu umrli) vrate oduzeta sredstva.\n2) Da se PIO Fond osposobi i učini nezavisnim od budžeta, i zakonskim izmenama izvrši povratak predstavnika svih reprezentativnih socijalnih partnera u upravljanje PIO Fondom, kao i vrate nadležnosti Nadzornog odbora u upravljanju Fondom.\n3) Zahtevamo da se hitno zaustavi prodaja banja, specijalizovanih bolnica, lečilišta i drugih objekata koji pripadaju penzionerima, i onima koji su ih izgradili, a kojima u ime penzioera upravlja PIO Fond.\n4) Zahtevamo izmenu švajcarske formule, na način da bude veće učešće rasta zarada (90 posto), u formuli usklađivanja penzija, kako bi penzije pratile rast zarada, kao i da se zakonom utvrde i dodatni mehanizmi finanasijske ali i socijalne održivosti penzija.\n5) Zalažemo se za izmeštanje iz Fonda PIO svih izdataka osim penzija (socijalne pomoći, nacionalne penzije, tuđe nege i pomoći, smeštaja i drugo.).\n6) Neophodno je i nužno vanredno usklađivanje penzija u slučaju da prosečna penzija padne ispod 60 posto u odnosu na prosečnu zaradu.\n7) Radnicima koji su otišli u prevremenu penziju a nisu imali potreban broj godina života, trajno su umanjene penzije. Predlažemo i zahtevamo da to umanjenje važi do ispunjenja zvaničnog starosnog uslova za penziju.\n8) Zahtevamo uvođenje minimalnih penzija koje bi bile znatno više od postojećih kako za poljoprivrednike tako i za ostale penzionere sa izuzetno niskim primanjima.\n9) Nužno je i neophodno ustanovljenje socijalnih i imovinskih kartica, starih lica..\n10) Zahtevamo od buduće vlade ustanovljenje Saveta za stara lica.\nZahtevamo od penzionera da do izbornog dana pažljivo osluškuju da li se i kako o problemima penzionera izjašnjavaju oni koji ulaze u izbornu trku. Naše glasove daćemo samo onima za koje procenimo da će postati deo vlasti i koji će biti spremni da otklone nepravde koje su učinjene najstarijim građanima Srbije.\nFotografija sa protesta penzionera 2016. godine\nTags:izboripenzioneriUdruženje sindikata penzionera Srbije USPS\nAkcija Arhipelaga "Poezija nema cenu"


RTCG - Radio Televizija Crne Gore - Nacionalni javni servis :: Ekonomija :: Negativni efekti će se odraziti na rokove izgradnje\n22. 03. 2020. 09:30 >> 09:29 1\nNegativni efekti zbog aktuelne situacije izazavane koronavirusom će se svakako odraziti na rokove izgradnje i na finansijsku stabilnost građevinskih kompanija, a od trajanja situacije će zavisiti u kojoj mjeri, saopštili su predstavnici pojedinih građevinskih kompanija.\nCrnogorski građevinski investitori su poručili da se ponašaju odgovorno i poštuju sva pravila i odluke koje je izrekla Vlada u cilju borbe protiv korona virusa i da im je prioritet zdravlje radnika.\nPredstavnici najznačajnijih crnogorskih građevinskih kompanija, koji su u ovom trenutku željeli da daju izjavu Pobjedi, naveli su da imaju dovoljno radne snage i zaliha materijala na gradilištima, ali upozoravaju da je nabavka materijala otežana, što se u budućnosti može odraziti na dinamiku gradnje.\nIz kompanije "Čelebić" su naveli da se radovi na njihovim objektima ovih dana, usljed aktuelne situacije izazvane koronavirusom, obavljaju smanjenim kapacitetom i usporenom dinamikom.\n“Negativni efekti će se svakako odraziti kako na rokove tako i na finansijsku stabilnost. U kojoj mjeri, to zavisi od toga koliko će potrajati ova situacija”, kazali su predstavnici kompanije "Čelebić".\nOni su naveli da im je cilj da održe poslovanje na neophodnom minimumu kako bi, nakon što se situacija stabilizuje, mogli nastaviti da rade, održe firmu finansijski likvidnom i zaposlenima obezbijede plate.\n“Sa druge strane prioritetno je da sačuvamo zdravlje svih naših radnika i partnera i aktivnosti po tom pitanju su trenutno najvažnije”, dodali su predstavnici "Čelebića".\nIz kompanije "Čelebić" su naveli da su i pored zatvaranja hotela u Podgorici, svih ugostiteljskih objekata brenda Terminal i dva tržna centra redukovali i na preporučeni minimum aktivnosti na gradilištima, pritom vodeći računa o poštovanju mjera Vlade, bezbjednosti zaposlenih i svih njihovih partnera.\nIz kompanije Cijevna komerc su naveli da pomno prate novonastalu situaciju i ponašaju se odgovorno u skladu sa uputstvima i naređenjima Vlade.\n“Trenutno su sva naša gradilišta aktivna uz određene preduzete mjere zaštite. Neozbiljno bi bilo najavljivati bilo kakva odlaganja i 'pauziranja' u vremenu kada se mjere mijenjaju na dnevnom nivou, ali ono što možemo zasigurno reći je da će Cijevna komerc u potpunosti ispoštovati sve te mjere”, saopšteno je iz te kompanije.\nPredstavnici te kompanije podsjetili su da se sve građevinske firme u Crnoj Gori u posljednjih nekoliko godina bore da obezbijede kvalitetnu radnu snagu, koja dolazi iz uglavnom inostranih zemalja.\n“Širok spektar podizvođača koji rade za našu firmu zapošljavaju strance. Za sada je većina tih ljudi u Crnoj Gori i nesmetano obavljaju svoja zaduženja. Postoje i oni kojima je ulazak onemogućen zbog trenutne zdravstvene situacije, ali se trudimo da se to ne reflektuje na dinamiku izvođenja na našim projektima”, poručili su predstavnici Cijevne komerc.\nPredstavnici Bemaksa su rekli da ta kompanija, kao društveno odgovorna firma, poštuje sva pravila i odluke koje je izrekla Vlada u cilju borbe protiv pandemije koronavirusa.\n“Nadamo se da će se izrečene mjere poštovati kako ne bi došlo do pooštrenih mjera zatvaranja gradilišta, kao što su neke druge grane privrede zatvorene kako u Crnoj Gori tako i u inostranstvu. Kompaniji Bemaks je cilj da radove na ugovorenim objektima završi prije roka tako da možemo reći da za sad ne kasnimo sa radovima na ugovorenim objektima”, rekli su predstavnici te kompanije, koja je i glavni podizvođač radova na prioritetnoj dionici auto-puta Bar - Boljare.\nOni su naveli da imaju zalihe materijala sa kojima bez problema mogu da rade narednih mjesec.\n“Dinamika na gradilištima umnogome zavisi od dopreme materijala, a imajući u vidu da se situacija mijenja na dnevnoj osnovi, nijesmo sigurni kako će se to odraziti na dinamiku u budućnosti”, upozorili su iz Bemaksa.


Naslovne strane za četvrtak, 7. novembar 2019. godine\nBeta 7. novembra 2019. 09:10\nDnevne novine na naslovnim stranicama izdanja za 7. novembar, pišu o okupljanju pristalica vlasti i opozicije ispred zgrade RTS-a tokom intervjua predsednika Srbije Aleksandra Vučića, o sudjenju bivšem predsedniku opštine Brus Milutinu Jeličiću – Jutki za polno uznemiravanje i drugim temama.\nALO – „Svedoci pakuju Kurtija za Hag“, list piše o mogućnosti da lidera Samoopredeljenja Aljbina Kurtija pozove Specijalni sud za ratne zločine. „Čuvajte se lažnih siromaha na ulicama“, list piše o prevarantima na beogradskim ulicama.\nBLIC – „Jutka doveo Šešelja da ga brani“, o nastavku sudjenja Jeličiću zbog polnog uznemiravanja Marije Lukić. „Možemo do čuda u Mančesteru“ – fudbaleri Partizana pred drugi meč u grupnoj fazi Lige evrope.\nVEČERNJE NOVOSTI – „Stop uvozu evro 3 i 4 polovnjaka?“ o zagadjenju vazduha u Srbiji i novim propisima.\nDANAS – „Vlast je odgovorna što tenzije u društvu rastu“, o okupljanju pristalica opozicije i vlasti ispred RTS-a tokom intervjua Aleksandra Vučića. „Žene Srbije podržale Mariju Lukić“, o nastavku sudjenja Milutinu Jeličiću.\nINFORMER – „Djilas napao Boška: Kretenu opet smo ispali smešni“, list piše o okupljanju opozicije ispred zgrade RTS-a uoči intervjua Aleksandra Vučića u Upitniku. „Daćemo Junajtedu bar jedan gol“, izjava trenera Partizana Sava Miloševića uoči utakmice tog kluba i Mančester Junajteda.\nKURIR – „Bastać ojadio opštinu za 80 miliona“, list navodi da je budžetska inspekcija utvrdila brojne nepravilnosti u poslovanju predsednika opštine Stari grad Marka Bastaća. „Videće Englezi jak Partizan“, o predstojećoj utakimici Partizana i Mančester Junajteda.\nPOLITIKA – „Nema razloga da SAD uvedu sankcije Srbiji“, izjava ministra spoljnih poslova Ivice Dačića. „Presuda za ‘švajcarce’ poljuljala nedodirljivost banaka“, intervju sudije Trgovačkog suda u Zagrebu Radovana Dobronića za Politiku.\nSRPSKI TELEGRAF – „Autom na Vučićevu kolonu“, o dešavanjima ispred RTS-a. „Navijači Totenhema kao miševi u centru Beograda“, list piše o atmosferi pred utakmicu izmedju Crvene Zvezde i Totenhema koja je odigrana u sredu uveče.


Svetski školski dan mleka obeležava se u cilju podizanja svesti o značaju konzumacije mleka u svakodnevnoj ishrani prvenstveno kod dece školskog uzrasta – Slika Vest\nBeograd, 28. septembar 2021. godine – Povodom Svetskog dana školskog mleka, kompanija Imlek je mlečnim paketićima obradovala mališane u gradovima širom zemlje. Tradicionalno obeležavajući ovaj dan, kompanija je podsetila na značaj koji svakodnevna konzumacija mleka ima za pravilan razvoj dece.\n„Svetski dan školskog mleka utemeljen je pre 20 godina, 29. septembra 2000. godine od strane Organizacije za hranu i poljoprivredu Ujedinjenih nacija (FAO). Osnovni cilj obeležavanja jeste podsećanje na značaj konzumacije mleka i mlečnih proizvoda posebno kod dece školskog uzrasta, bitnosti za njihov pravilan rast i razvoj. Sa tim ciljem i naša kompanija već više od decenije obeležava ovaj bitni datum kako bi široj javnosti, roditeljima i deci predočila sve benefite konzumacije mleka kod dece od kojih su najznačajniji svakako pravilan razvoj kostiju i zuba, kompletne muskulature, ali i drugih procesa u organizmu za čije odvijanje su mlečne komponente od izuzetnog značaja. Izuzetno mi je drago što smo i ovaj put bili u mogućnosti da se družimo sa mališanima u Beogradu i drugim gradovima širom Srbije kojima smo podelili mlečne paketiće Moja Kravica čokoladnog mleka. Dugoročno opredeljenje kompanije Imlek jeste pomoć najmlađima i socijalno udroženim kategorijama društva, ali i edukacija javnosti o značaju zdrave i pravilne ishane.“, izjavila je Marija Malović, regionalni menadžer komunikacija i korporativih poslova kompanije Imlek.


Oda slobodi - Glas Podrinja\nDeveti maj - Dan EvRope i Pobede nad fašizmom\n„Evropa neće nastati odjednom, ili prema jedinstvenom planu. Gradiće se putem konkretnih dostignuća koja najpre kreiraju solidarnost“, Šuman\nDevetog maja 1950. godine, Robert Šuman je predstavio svoj predlog kreiranja organizovane Evrope, poznatiji kao "Šumanova deklaracija" i on se smatra početkom kreacije onoga što danas znamo kao Evropsku uniju.\nDanas, ovaj datum je postao evropski simbol (Dan Evrope) koji zajedno sa himnom i zastavom, identifikuje politički entitet Evropske unije. Dan Evrope je prilika za aktivnosti i festivale koji Evropu približavaju njenim građanima i narodima uz očuvanje svih svojih posebnih vrednosti, običaja i jezika.\nGrad Šabac 9. maj obeležava serijom kulturnih aktivnosti usmerenih ka različitim ciljnim grupama. Igor Marsenić član Gradskog veća istakao je značaj evropskih tekovina i vrednosti koje Šabac baštini.\n-Dan pobede i Evrope je pravi trenutak da se zapitamo šta je Evropa za nas. Verujemo da je to sistem vrednosti koji omogućava pojednicu i zajednici da napreduje. Zahvaljujući svojoj odgovornoj politici i odnosu prema kulturnom nasleđu, Grad Šabac je postao jedini u Srbiji koji je deo panevropske organizacije "Evropa nostra"- naveo je Marsenić i pozvao sve sugrađane da se priključe aktivnostima koje su planirane za deveti maj.\nUčenici Osnovne škole „Janko Veselinović“ i „Nata Jeličić“ u aneksu Biblioteke podstaknuti predavanjem Nebojše Cvejića stvarali su mala umetnička dela koja će krasiti hol hrama knjige.\n-Različitost nas spaja i učenjem od drugih i sami saznajemo više. Kolega Nebojša Cvejić je osnovcima pojasnio pojam Evrope i značaj ovog datuma koji kao evrpski narod proslavljamo. Inspirisani temom i predavanjem kroz likovni izržaj deca će poslati poruku vršnjacima– rekla je Biljana Bogojević.\nHor Muzičke škole "Mihailo Vukdragović" u Muzeju šabačkih Jevreja izveo je Odu radosti, a snimak izvedbe biće emitovan na Dan Evrope na zvaničnom kanalu „Evropa nostra“.\nŠapčani koji posete neku od ustanova kulture u toku proslave Dana Evrope i pobede dobiće bedž ili bukmarker sa porukom.


Srbija želi novom pobedom da zaokruži start kvalifikacija za Euro 2021 - Sportske novosti\nNaslovna Košarka Novosti Košarka Srbija želi novom pobedom da zaokruži start kvalifikacija za Euro 2021\nSrbija želi novom pobedom da zaokruži start kvalifikacija za Euro 2021\nSrbija želi da zaokruži mini ciklus kvalifikacija za EURO2021 još jednom pobedom, nakon pobede nad Finskom u Espu sa 22 poena razlike. Novi rival će sutra od 17h u hali Aleksandar Nikolić biti Gruzija koja je u 1. kolu tek preko produžetaka savladala Švajcarsku. Ipak Gruzija ima dobar tim i za očekivati je da se na kraju kvalifikacija nađe na drugom mestu iza Srbije. Plasman na EURO2021 će izboriti po 3 reprezentacije iz svake grupe.\nHeroj pobede Partizana u KRK u Nišu, Ognjen Jaramaz je istakao tu želju u izjavi za sajt KSS: Naša želja je da im to onemogućimo i da pred našim navijačima u Beogradu prikažemo što bolju igru kako bi na najbolji mogući način završili ovaj mini-ciklus od dve kvalifikacione utakmice.\nSlika preuzeta sa sajta: https://www.bcmegabasket.net\nPrethodni tekstČelendžer Dramondvil: Predlog za klađenje 22. februar\nSledeći tekstMo Faje ima novi klub


Čije je pravo na istinu u BiH? – Informer\nMeđu mnogim dodirnim tačkama zemalja Zapadnog Balkana, se nažalost mogu naći i zajednički negativni principi. Između ostalog, u oblasti medija je u regionu prisutno netransparentno vlasništvo, kao i veliki ekonomski i politički uticaj na medije. I dok fizičke prijetnje novinarima polako nestaju sa ovih prostora, korupcija i nametanje političkih stavova i dalje su primjetni i zabrinjavajući. „Neophodno je napraviti razliku između opšte slobode medija i medijske politike, ali u atmosferi ekstremne polarizacije i staljinističke retorike ‘ako nisi za mene onda si protiv mene’, koja nije svojstvena samo za Balkan, za medije je važno da se uzdrže od „zauzimanja strana”, kaže za DW, Mark Gruber (Marc Gruber), direktor za Evropu u Međunarodnoj federaciji novinara. On dodaje: „Problem na Balkanu je u tome što u mnogim slučajevima ljudi koji posjeduju medije imaju i sopstvene i političke planove, tako da kroz svoje medije šalju svoju poruku, a ponekad i lažnu informaciju. To su veliki problemi u upravljanju medijima i nezavisni su od problema slobode medija. Dakle, imamo problem u etici i odgovornosti medijskog sistema na Balkanu.”\nNedavno je Evropska komisija izvještavanje Federalne televizije BiH nazvala „netačnim i neprofesionalnim”. U pitanju je bio prema riječima evropskog komesarijata za proširenje, redovan sastanak u okviru strukturalnog dijaloga, ovoga puta sa predstavnicima zakonodavstva Republike Srpske, dok se prema ocjeni Federalne TV samo nastavilo sa udarima RS-a na sve što je državno. Iz Brisela je tada poručeno da za takvu vrstu izvještavanja nema mjesta na javnoj televiziji zemlje koja pretenduje na članstvo u EU: „Mi smo zgranuti načinom na koji se FTV bavila ovim pitanjem. Ne samo što je netačno izvještavala, već je i širila lažne informacije i neosnovane optužbe na račun evropskog zvaničnika u Sarajevu”, izjavio je portparol komesara za proširenje, Peter Stano.\nFederalna TV ovakve kritike ocjenjuje kao „neshvatljive i nervozne” i naglašava da je transparentnost ono na čemu insistira i sama Evropska komisija: „Bitne su nam državne institucije i bitna nam je BiH, tako da ćemo da nastavimo da pratimo situaciju vezanu i za strukturalni dijalog”, poručio je urednik vijesti FTV, Željko Tica. U BiH se, prvi put nakon što je kleveta izbačena iz krivičnog zakona, otvaraju i krivični procesi protiv novinara. Zbog podsticanja nacionalne mržnje i netrpeljivosti krivične prijave podnijete su i protiv urednika i novinara FTV : „Mislim da je medijska scena prilično usložnjena, radikalizovana i da ide nagore”, objašnjava Tica za DW.\nI dok u samoj BiH kažu da su domaći mediji podjeljeni po etničkoj, entitetskoj i političkoj liniji, i iz EU stiže ocjena da medijska scena BiH reflektuje interese političkih stranaka. „Uvijek se gleda ko je na čijoj strani”, kaže za DW, izvjestilac EP za BiH, Doris Pak, dodajući da je i sama suočena sa tim: „Ponašanje medija je bolno i suprotno onome što je potrebno regionu. Kada građani čitaju te „lude priče” oni postaju zabrinuti i više ne znaju šta je istina. Tek po neki mediji iznose prave činjenice, dok drugi izmišljaju svoje priče na osnovu činjenica”.\nNa pitanje ko je kriv za ovakvo stanje, i pored postojanja generalno dobrih zakona u ovoj oblasti, dio krivice se prebacuje na slabo edukovane „ad hoc” i često nezainteresovane ili koristoljubive novinare. Doris Pak smatra da je problem u tome što su novinari koji žele i znaju da rade zaposleni od strane onih koji uglavnom imaju svoj partijsko-politički interes i koji „žele nešto da vide, a nešto ne”: „Mogu samo da apelujem na one koji vode ovaj biznis, a nažalost to jeste više biznis nego govor istine, da imaju na umu činjenicu da uništavaju cijelo društvo svojim „tumačenjem priče”. Žao mi je mladih koji ne znaju gdje mogu da dobiju prave informacije i gdje mogu da nauče kako bi zemlja trebalo da se vodi i kako se rješavaju problemi”, poručuje Doris Pak. A o tome da ovakvo stanje u medijima ne predstavlja problem samo unutar granica države, govore i sve strožiji kriterijumi u oblasti medija koji se postavljaju pred zemlje koje su na putu ka članstvu u EU.\nU sudaru tramvaja povrijeđeno 14 osoba


Vašington -- Režiser i aktivista Majkl Mur objavio je trejler za svoj novi dokumentarac pod nazivom “Farenhajt 11/9”. Film je kreiran kao opomena građanima pored novembarske opšte izbore u SAD, u kontekstu opasnosti politike Donalda Trampa.\nAmerički reditelj Majkl Mur objavio je trejler za svoj novi dokumentarac pod nazivom „Farenhajt 11/9“ u kome iznosi tezu da američki predsednik Donald Tramp želi da bude doživotni predsednik SAD i da je on verovatno poslednji lider najmoćnije zemlje ...\nAmerički reditelj Majkl Mur objavio je trejler za svoj novi dokumentarac pod nazivom "Farenhajt 11/9" u kome iznosi tezu da američki predsednik Donald Tramp želi da bude doživotni predsednik SAD i da on je verovatno poslednji lider najmoćnije zemlje sveta Film je napravljen kao ...\nFilm je napravljen kao opomena građanima pored novembarske opšte izbore u SAD, a u kontekstu opasnosti politike Donalda Trampa. Naziv filma je omaž njegovom najpoznatijem delu "Farenhajt 9/11", koji je bavi događajima pred terorističke napade na Ameriku 11. septembra 2001.\nFilmski autor i aktivista Majkl Mur objavio je trejler za svoj novi dokumentarac pod nazivom "Farenhajt 11/9". Film je napravljen kao opomena građanima pored novembarske opšte izbore u SAD, a u kontekstu opasnosti politike Donalda Trampa.\nPoznati američki reditelj tvrdi: Tramp je zli genije koji želi da bude doživotni predsednik SAD (VIDEO)\nNovi dokumentarac pod nazivom "Farenhajt 11/9" govori o predsedničkim izborima objavio je trejler za svoj novi dokumentarac pod nazivom "Farenhajt 11/9" u kome iznosi tezu da želi da bude doživotni predsednik SAD i da on je verovatno poslednji lider najmoćnije zemlje sveta.


Predstava ‘What the fuck are we doing here?' na 6. Beogradskom Irskom Festivalu\nSavremena pozorišna predstava koja se bavi fenomenom ‘odliva mozgova‘ - ‘What the fuck are we doing here?', biće izvedena u okviru šestog Beogradskog irskog festivala, koji će se održati od 9. do 18. marta. Predstava „What the fuck are we doing here?“ biće izvedena 15. marta u beogradskom klubu Elektropionir. Ovaj uzbudljivi farsični kabare sa jakom muzičkom komponentom baziran je na ličnim ispovestima autorskog tima i otvara teme perspektive i očekivanja mladih u Srbiji, emigracije, ksenofobije, identiteta i predrasuda u srpskom društvu.\nPredstava je socijalno angažovana, a u isto vreme i duhovita. Bavi se fenomenom „odliva mozgova” polazeći od činjenice da se svake godine veliki broj mladih i obrazovanih ljudi seli u inostranstvo. Pomenuti fenomen nije samo usko vezan za Srbiju već za celu Evropu.\nInsert/song iz predstave možete pogledati ovde\nPodećamo vas da je Beogradski Irski Festival, čije će se šesto izdanje održati od 9. do 18. marta, raspisao foto konkurs na temu: „Granice i Periferije”, a pobednika očekuje vredna nagrada. Rok za slanje radova je 28. februar 2018. godine. Glavna nagrada je GoPro Kamera. Više informacija o foto konkursu možete pronaći na sledećoj stranici - ovde


Ulaskom u Nadzorni odbor, AS grupacija preuzela upravljanje Zeničkom industrijom mlijeka – ZIM, čime je nastavila s akvizicijama.\nOdabirom novog Nadzornog odbora na 21. sjednici Skupštine dioničara ZIM-a, koja je održana 14.5.2018. godine, jednim od članova imenovan je Rusmir Hrvić, inače predsjednik uprave kompanije “AS Group”.\nPored njega novoimenovani su Madžid Avdagić i Amer Bektaš.\nNekadašnji sastav Nadzornog odobra činili su Hajrudin Skender, Salko Đananović i Nihad Karalić.\nZenička industrija mlijeka u 2017. godini je, po saznanju poslovnog portala Akta.ba ostvarila prihod od 10.099.487,00 KM, dok je njena sveobuhvatna dobit iznosila 529.698,00 KM. Trenutno je u ovoj kompaniji zaposleno 93 ljudi.\nZenička mljekara je puštena u rad 29. novembra 1959. godine.\nPrvobitno je sagrađena je da bi mlijekom snabdijevala radnike zaposlene u crnoj metalurgiji i rudarstvu, kao i stanovništvo šireg područja Zenice ia zatim i BiH. U ovoj mljekari su do sada obavljene tri rekonstrukcije za proširenje i osavremenjavanje proizvodnog ciklusa.\nViše iz kategorije: « "MADI" bi u oktobru trebao krenuti sa izvozom u EU\tUIO BiH usvojila zabranu na povećanje akcize na cigarete »


Prosečna plata u Sloveniji veća je od hiljadu evra, a evo i u kom sektoru! - Naši u svetu\nObjavljeno 17/02/20 u 21:30\nNajveće mesečne bruto plate za 2019. godinu isplaćene su u sektoru snabdevanja električnom energijom, gasom, klimatizacijom i one su iznosile u proseku 2.628 evra. Najveće povećanje plata od 8,9 odsto zabeleženo je u javnoj upravi i odbrani i obaveznom socijalnom osiguranju.\nProsečna decembarska plata iznosila je 1.855,25 evra bruto, što je za 2,2 odsto, a realno za 2 odsto manje od novembarske plate, a kako se navodi, taj pad je posledica performansi i božićnih bonusa isplaćenih u novembru. Neto plata za decembar iznosila je 1.214,93 evra, što je nominalno za 1,6 i realno za 1,4 odsto niže od novembarske plate, piše Tanjug.